LEITLUN RAM HRUAITU NUNAU ROPI 19 - Chinland Today Media\nLEITLUN RAM HRUAITU NUNAU ROPI 19\nJanuary 11, 2013 6:04 am·0 comments\nLEITLUN RAM HRUAITU NUNAU ROPI (19)\n( Political Leaders)\n( Ramkhelhnak Lungput Pical Neitu Laimi Theihkaunak Bawmtu A Si Thei Pangah)\nTimlamtu: B. Lallianthang\nKum Zabi 21-nak a hersuahawk cun Leitlun ramkip hi zoh sehla nunau, ram hruaitu ropi zetzet kan hmu thei thlang. Tubai S. Afirica… lam independent hmuhtheinak ih a sulsutu ropi khal nunau kum 60 hrawng mi a si kha.Tuisan ah cun fala an ti hrih lai. US Hilary Clinton khal leitlun pum huapih ngaisan bik mi ah an hril ta riai, Pu Obama thawn.\n1. JOHANA Sigurdardodottir\nLeitlun ram hruaitu nunau ropipawl lak ih tawkahur (gay) umsun cu, Prime Minister of ICELAND hi a si. A hmin cu, JOHANA Sigurdardodottir an ti. Hi minasa zet hi vei 8 rori an hril sal zo ih kum 68 a kim ve thlang nan, tuisan ah cun tar lampangah an ret lo.\nHelle Thorning- Schemidt\nNunau zianghmanih siarlonak, Muslim ruhbikpawl ram rori ah 2009 kum January Ni 6 ah hinu hi Prime Minister bak ah an hril ve riai. Sungkaw vansia kan ti ding maw si? Bomb le meithal in vei tam tuk an beih hai ruangah an innsang member ih mi 17 lai cu mi kutin an thi zo. Harsatnak a thuahthuah in a tawng camcin ih amah khal hi that dingin an bawh ringring ve ko. Politician mibawrhhlawh taktakpawl le eithuppawlin an hnaihnawk nasa tuk nan hnaṭuan phurrit hleicepawl hi a phur ringring thei lai ih mihratkhawkheng rori a tling tiah an ti. Tubaite khalah mipathum in thah an tum nan a luat thei hrih a si hi.\n3.Roza Otunbazeva ( President of Kyrgyzstan).\nAn ram ih nunau President hmaisa bik si dingin July Ni 3 2010 ah lâkluh a si ih Communist Party tumpi ah Second Secretary hna khal a rak ṭuan rero zo.\n4.Ellen Johnson Sirleaf (President of Liberia).\nA nih hi zirnak lam khalah a nasa. Leitlunpum huap University-pawl lak ih a ṭha bik ve mi Harvad University ihsin Public Administration Masater dgree a ngah thei. Mikip zalennak le pumkhatnak ngaina bik mi a si ve ih an ram economic dinhmun khal a ṭhansotir thei zet ih hleiah mino tampi hna ṭuan ding khal a tuahsak thei. 2006 kum Jauary Ni 6 ihsin an ram President ah an hril.\n5.Iveta Radikova ( Prime Minister of Slovakia)\n2010 kum July Ni 8 ah an ram nunau Prime Minister hmaisa bik ih an hril lawng si loin, 2005 kum khalah Comenias University ih Professor of Sociology ṭuan theitu mihmaisa bik a rak si zo. Politics lam ih a rak luhtir 1990 ah kha cun mipi ṭangrualpawl ih spokeperson a rak si.\n6. Dalia Grybauskaite (President of Lithunia)\n2009 kum July Ni 12 ah an ram President ṭuan dingin an hril. Lithunia ram ih nunau president hmaisa bik a si ih a hmin ah ‘Iron Lady’ ( mi-hrokual ) ti mi a si ve. Nunau awmnemte khi a si nan, a taima tuk ih hleiah lawt khal a law taktak a si; a luhlul zet ruangah harsatnak tampi lak khalah a zâm dah lo. Zirnak ṭha sawn a buaipi nasa ih an ram economic khal a thupittir bik mi pakhatah a ret. Cuitlunah an ram ṭhalaipawl khal Leitlunpum huap ih hman tlak si thei ding kha a tumtah bik mi a si thotho. A nih hi Academy of Social science of the Central Committee of the Communist party of the Soviet in Political Science ah Ph.D a ngah.\n7. Micheline Anne-Marie Calmy-Rey( President of Switzerland).\nA nih hi Leilungtlun ram nuam bik an ti mipawl lak ihsin an President veihnihnak hrangih an hril mi a si. 2011 kum January Ni 1, Kumthar Ni rori ah an hril sapbai. President a ṭuan hlan ah hin Council of Women World Leaders ah member, sungṭuan a rak si dah. Switzerland hi Mizoram MNF hruaitu Pu Zoramthanga khal hin a uar tuk lawmam ih, “ Mizoram hi Switzerland of the East ah kan tuah ve ding” ti hi a au hla bik a si ringring lai aw.\n8. Cristina Fernandez Dekirchner( President of Argentina).\nA nih hi An ram President thi zo mi ih nupi kha a si. Hi nu hi Dan (Law) thiam mi a si ih National University of La Plata ihsin degree hmu thei a si. 2007 kum December Ni 10 ah President ah an hril ih an hril ṭheh leveten an ram sumpai dinhmun remṭhatnak hrangah policy ṭha zet a duangsuak cih.\nMifarah khaisannakah theihpatawp suah cingin politics lam ih mibawrhhlawhpawl khal a thianfai hluahhlo hai. Hivek ih a ṭuan natsat tuk ruangah an ram khalin a ṭhansohpi nasa ih, Leitlunpum sumpai ih kan buai ṭheh lai khalah annih hi cu an buai tuk lem lo a si kha. A hnaṭuan hi a tlin tuk ih hleiah a zuam nasa tuk ti-in tubai an hrilawk khalah neh zetin a tling hrih thotho.\n9. Julia Jillard (Prime Minister of Australia).\nHi nu hi a ram Labor Party ihsin 2010 kum June 24 ih hril mi a si ih, Dan (Law) lam ih mithiam a si. Politics lam ih a hman awk hlan ah hin reipi public service lamah a rak hmangaw zo. Ramdaang thawi pehzawmawk lampang hi a thupittir nasat ruangah USA in Afghanistan ih beihpi a thlak khalah khan hinu hin a ṭanpi nasa a si kha. An ram mipi hin an ngaisang tuk ih tutiang ah cun mipi thinlungah a cungnung tuk hrih lai.\n10. Dilma Rausseff( President of Brazil)\nLeitlun ram tumbikpawl lakih a palitnak rori a si thei mi ramah 2011 kum, kumthar Ni-January Nikhat kherkher ah khan hril a si ve riai. Federal University of Rio Grande Do Sul ihsin economic degree a zirsuak a si ih, hivek ruang khalah a si ding an ram economic hrangih a beih natsatnak rahsuah cun an ṭhansohdan cu a zam in a zam ti theih a si. Tu ah tla cun Leitlun ram lianbik a 7-nak rori ah a khaisangpi thei ih hleiah a hmalakdan hi Leitlunpi khalin a lawm nasa.\nSumdawngpawl an zalennak ding le an kut hnuai ih hnaṭuanpawl an himnak ding si seh mifarah tundinnak ding le loneitupawl hamṭhatnak khalah ‘ electricity’ lampang tiangin hma a la nasa ih hleiah nunau diknak covo humhalhnak khalah nasa tak ih hmalatu minasatuk a si tiah an ti.\n11. Jadranka Kosor(Prime Minister of Croatia).\nAn ram in Prime Minister nunau an neih hmaisa bik mi, 2009 kum July Ni 6 ih an hril mi a si. Tui hlan ah cun Journalist a si ih neta lam ah Dan (law) a zirsal. Cabu hminthang 4 lai a ngan zo ih European Community for Humanitarian Work hnen ihsin cawimawinak ‘Award’ khal a dawng theitu mi nasatak a si ve.\n12. Helle Thorning- Schemidt( Prime Minister of Denmark).\nEuropean Studies ihsin Master degree nei a si ih 2011 kum October Ni 3 ah Prime Minister ah an hril. Miralṭha hminthang a si vekin an ram economic remṭhatnak dingah milianpawl le sumdawng milianpawl hnen ihsin siah tampi a khawng ih, hi siahkhawn mi tangka hi ram mipi bawmnak hrangah le mifarah dinsuahnak policy ih a hmang tam bik ruangah an ram cun hma a sawn nasa tuk a si.\n13. Tarja Halonen ( President of Finland).\nA nih hi University of Helsinki ihsin Dan(Law) a zir hnu ah politics lamah a lut ih 2000 kum Marh Ni 1 ah an ram President ih hril a si. Leitlun ramkip ih nunau dinhmun ngaipawimawh nasatu a si ruangah mitampi ih ngainat tuk mi a si ve.\n14. Angela Merkel ( Chancellor of Germany )\nAnih hi zirnak lamih micungcuang a si ih 1990 ah khan University of Leipzig ihsin Quantum Chemistry ah Doctorate a ngah. Cu mi hnu a rei hlanah politics lamah lut cih in milartak ah a cang lohli. A larnak san bik ih an rel mi ah cun, ṬUANPI THEI LO MI political party group a nei riai lo ti hi a si. Euroup rampawl zawmkhawmawknak khalah mipawimawh bik pakhat a si thei.\n15. Pratibha Devisingh Paṭil ( President of India ).\nNunau dinhmun a niam zet mi India rampi rori ah a hmaisabik nunau president si ding dingin 2007 kum July 25 ah an hril ve riai. Political Science ah master degree ngah thei a si ih hleiah Sih-ni (Lawyer) khal a si fawn. Kum 27 a kim in Politics ah a lut ih nunau dinhmun ngaipawimawh bikin a ṭuan nasa. Ca zirnak lam hi a thupittir tuk ruangah India nauhak hmuahhmuah a lak ih ca zir thei ding hi a thupittir bik mi pakhat a si.\n16.Atifete Jahjaka ( President of Kosovo ).\nAnih khal hi Kosovo ram ih nunau President hmisa bik si dingin 2011 kum July Ni 4 ah an hril. An hril kum ah hin kum 36 mi fang a si ruangah Leitlun rampum hruaitupawl lak ih nauhak bik sinak ‘record’ ah an ret cih. Parliament ih thu a rel hmaisa bik ah, hi ti hin a sim, ‘Kosovo ram ih a saduhthah mi ah cun Euroupean Member ih luh hi a si ih, USA thawi rual ṭhatawk ringring hi a si fawn; hi mi hi thil cang thei a sizia a zum lawngin ka zum a si lo ih a fiangin ka fiang taktak a si’ tiah a rel.\n17. Kamla Persad Bissessar ( Prime Minister of Trinidad and Tobago)\nA nih khal hi ca thiam zet a si ih Arthur Lok jack Gradute School of Business pawlin Business Administration ah Master degree an hlan mi a si ve ih 2010kum May Ni 23 ah an hril. An ram politics a buai tuk ruangah harsatnak tampi a tawng ih dotu khal a tawng tam nasa; politician bawrhhlawh zetzetpawlin an hnaihnawk nasa nan, nunau ropi tak a sinak cu a langtir thei deuhdeuh sawn a si tiah an ti.\n18. Laura Chinchilia ( President of Costa rica)\nHi nu khal hi ca thiam thei zet a si ih Georgetoen ihsin Public Policy Master Degree hmu thei a si ve. 2010 kum May Ni 8 ah hril mi a si ih, a hmaisabik ih a thupittir bik mi ah cun, an ram sualnak nasa tuk ( crime) do-neh rori ih an ram sumpai dinhmun khaisan kha a si. Tu tiang ih a hmalakdan ah cun ram mipi an lungawi nasa.\n19. Yingluck Shinawatra ( Prime Minister of Thailand ).\nHi fala mawi zet hi a unaupa Thaksin Shinawatra ( anih hi kaih ṭih in ramdangah a relh hrih lai) dung thlunin 2011 kum August Ni 5 ah Thailand Prime Minister ih hril mi a si. Hi nu hi USA lamah ca a zir ih 1991 kum ah khan Kentucky State University ihsin Public Administration ah Master Degree ngah thei a si.\nHna ṭuan a thawh leveten hnaṭuan hlawh man a sangtir ih Wireless service khal a pesuak ṭheh ih tlunah zirnak tlawng hmuahhmuah khalah ‘computer tablet’ a pe thluh mai. Mikum India a ra tlawn khalah a hmel le a mawi tuk si ih Kala putarpawl khal a mak i mak in an turcai nasa; putar hrekkhat cun awlawksawng in an zoh khawp lo a s kha maw; Kala putarpawlih saduhthah tum bik an rel theu mi ah cun, ‘ fala mawi zet thawi pangpar hmuan ih lam ciamco hi a si nan, cuvek cu a tak ram ih thil harsa tuk a si ruangah’ an ti vek deuh hi a si hmang ding.\nHi ka lakkhawmnak Magazine-pawl hin ‘Aungsan Suhci’ an teltir ve lonak san ih ka ruah mi ah cun, president-pawl le Prime Minister deuh ih an hril hai ruangah a si ko ding tiah ka ruat. 7th January 2013 Monday 7:30-8, A.I.R News ah cun Leitlun pumhuap ih ngaisan mi ah Aungsan Suhci khal cu a tel thotho nan. Ziangkhalle Suhci hi cu Leitlunpum huap ih theih ṭheh mi a si pâm.\nRamruah lungput picang neitu Laimi zatei nunkhua sau hram seh law\nKawlram thatnak ding hrang ruat


Ka Online Fala kha II - Chinland Today Media\nKa Online Fala kha II\nFebruary 6, 2010 2:44 pm·0 comments\nCan cu a her vivo ih, a kumih kum kan chat-awk hnu cun, hmuhawk hiarnak thawn kan khat thlang a si bik ding, a hnen lam in tlawng ding cun ka tim lam-aw thlang ih, ka ticket thawn Air Port lam cu ka pan ve ih, fehnak dingih ka hman mi taxi man ka pek fel hnu cun ka dip (bag) ka khai hnu cun Immigration pawl in an duh tawk in in zoh fel ta ih, thil sual lam le pawi thei ka pai lo ti an theih hnu cun, a sungih Vanzam to ding pawl nghahnak ding ahcun kan vanzam suak ding nghak dingin ka tp ve.\nPhone number ziangkim kan pe aw theh zo ih, ka number thabik, Satelite hmang ahcun ka online fala cun I run phone ih, “Na ra ngaingai ding maw?” i run tiih, kei khal cun, “Duhbikmi hmu ding cun Airport sungah ka um” ka hei ti theh cun, “Yoooooo…. Ngai ngai maw?” I run ti cum kei thin rak se cia thawn, “Ka kir sal ding maw si?” ka hei tiih, “Woooooooooo…. Ka lo capoh men… ka rak lo hmuak ding, kan pu hnenah cawlh ka dil cih ding” I runb tiih, “I rak hmuak tengteng aw maw” ka ti hnu cun, kei khalin, ka phone cu ka pu le pawl biaknak tul a um ruangah ka ret ve.\nVanzam ke rawn ka thleng cu… ‘Zuk le a ngai ngai bangaw lo duh zet’ tiih ka rualpa ij fapa ih i sim mi cu ka mang ih, ka hmuh sual pangah tiin ka mangbang thup rero…. Ka phone cu a on sal ih, ka vun zoh cun, ka hmuh tumbik nu a siih, “Ziang asikhelle in ngaithiam-aw, kan pu in cawlh in pe duh lo ih, cunah a si” in run ti cu, ka thin hin a tuar lo zik te nan, tar lamih fala nei ti fam cu, suupawk a tul ti thei in, ka thlennak ding Hotel hmin ka sim ih, ka room number ding ka book cia mi vek in, ka hei sim ih, phunnawi lo in, Taxi ka lak.\nHotel ahcun ka thumaw ih, ka hnipuan neih mi lak ihsin a mawimawi hril sual in, kum no thei bik bang ding cun ka vun thuamaw ve ih, rilrawng ih um ring ring ai cun tiah, eiin ding mallai ka cah cia mi rung thleng, sa vutvo cu ka ei ta. Vei khat hman cal ka dawng si lo, ka mang a bang… (Tong sia cu ca si nan, in ngaithiam uh law) phatema (hlawhhlang) m aw si a si ding, I bum a si hi… a pawi riai … tiin ka lu hrik a um ruangih thak si lo cu ka kheuh rero… a thaisun vanzam ih tlun men maw tha ding tiah ka ruahnak cu a sualaw rero. Rawl ka cah cia mi khal cu, a thawtnak thei lemlo in ka eiih, ka sungih ruahnak phunphun um, sualaw cece thawn, ruahnak mumal khal ka nei thei lo…. Ka mang khal a bangin ka thei lo… thinlung buai thawn….dai teih ka room ih um men cu ka hrang a thatbik zumnak thawn, ka room lam ahcun ka so. It that dingih ka timlam-awk lai ahcun, ka phone cu a in ih, ka vun kai cu, “Hello… Si… Receptionist ah nangmah lo hmu duhtu an um….” In ti ih, Kei khal cun, ka ihthah tum cu nghilh tahrat in, “Aw, ka rung” tiin ka sawn… Ka hmai cu ka vun cul ih, a fai lai a bang… tiih hnemaw cing cun, lift ahcun ka lut. Receptionist ka thlen cun, “Zo si in hum duhtu cu? Room No. 260 ka si” tiin vun sut ih, Ka biakmi, fala nonal zet cun, “Kha tawkah an um” tiin hni siamsi te cun in rak sawn… ka hei hawi cu…. Ka ruahnak lawng ka kawm thei….thudang a um lo… Kurbungbel in, “Zin danglam um nawn lo” a timi thu kha, ka hna fahtu bik a si…. Ka Online fala cu, amah lawng a si lo… a kiang ahcun, mipa kum upa lam pakhat a rak um ih, a zuk ih tha ka rak tinak men cu… a thupi bik cu a kiangih ka hmuhmi, kum upa lam cu zo ha a si ding????? Ti cu ka thin i ti bangtu bik a si.\nKOHKIR THEIH NAWN SI LO MAW… (TRUE STORY)


Phungyi Ihsin Hriamkai Ah >>> – Meifar\nPhungyi Ihsin Hriamkai Ah >>>\nFebruary 16, 2022 admin Lawrkhawm 0\nMyanmar ramsung buainak ah mino ṭhaṭha cu hriamkai in ralhrang pawl an do rero lai. An hlan ih an sinak, an hnaṭuannak pawl tlansan in thuneihnak latu ralhrang pawl an do. Ram le miphun tuahṭha dingin an zuam rero lai.\nCumi lakah mino pakhat cu midang vek siloin a hlan ih a sinak danglam zet cu suahsan in tualsung mipi kilhimtu ah a lut. An sakhan ah’ Comrade Phoenix’ tin an ko, a hlan ahcun phungyi a si ih phungyi lak khalah sinak sang kaitu a si.\nKum 9 mi a si lai ihsin phungyi ah a lut zo ih kum 14 lenglo phungyi hna a ṭuan, sakhuanak ihsin ramkhelhnak ih a lut cu har a ti zet nan ‘ralhrang pawl hi kan neh tengteng an ṭul, kan tengteng ding a si” a ti.\nThailand Ramsung Ih Lut Thup, Myanmar Mi Pawl Tomi Motor In Thailand Nauhak A Pah That, Motor Sungih To Pawl An Tlanhlo\nBus Thawn An Khua Ah A Tlung, A Kiangah Hmeltheih Lo Fala Ava To, A Liang Hnohsan In A Itter Hnuah An Caiaw


Chin Miphun Covo Lakthannak Dingah NLD Vote Pek Caan A Si Rih – Chuncha News\nChin Miphun Covo Lakthannak Dingah NLD Vote Pek Caan A Si Rih\nZiangruang Ah NLD Kan Tan: 1. Phunhman pakhat ta men silo, thleidannak um lo ram pumpi huap ta a si ruangah. 2. Ralkap ukbetnak ihsin runsuak theitu ding ruahsan mi umsun le ralkap ih tihmi le dodalmi party umsun a si ruangah, 3. Kan Chin miphun ka duhdawt ruangah, kan Chin covo ngah sal theinak hrangih party umsun asi ruangah.\n4. State dang hnakin a hnufual zetmi zamrang zet in thansoh hna tuan theitu thazang cakbik a si ruangah. 5. Ram damnak hrangih rinsan bikmi le ruahsan mi a si ruangah, 6. Kan Chin ram ka duhdawttuk ruangah. Kan Chin party ka duh konan kan Chin party hnakin a let zakhat in kan ram tuahthattheinak thazang an neih ruangah.\n7. Ralkap kedam hnuai ah um sal ka duh lo ruangah. Ralkap pawl dan vekin president hnuai ih theitheitu ding um sun a si. An tuah thei lo ah cun ralkap party a cak deuhdeuh ding. 8. NLD lal hnu zalen zet in hmuntin ah state show thawn ropi dupdo in CHRISTMASS kan hmang thei. Sakhuanak a zalen vivo ruangah. Credit: Za Ukk Lal\nMipi nih theih ve hna seh ti na duhmi, thawngpang News siseh, Pathian bia siseh, siaherhnak bia in siseh, capar biazai le theihtlai pawl tialpiak ding a um ahcun zeitik caan poah ah tialpiak le thlahpiak khawh zong a si. Nan dihlak cungah lunglawmhnak le zaangfah nawlnak he- Lungleng Tlang Editor\nElection Caan Lio Ah CNF Nih Kap Tanh A Ngeih Awk Si Lo\nKan Rak Sining Kha Kan Philh Cang Maw?


Ngapih lak ih kaikuang - Chinland Today Media\nFebruary 17, 2009 11:18 am·0 comments\nMizoram mi pawlin kan hmin in phuah mi, kanmah cun kan duh tuk lemlo cu, ‘Ngapih’ tiih kawhawk hi a si. Tlangval le tlangval vun kawhawk ahcun tawhawk olte ding a si. Hmansehla, kei cun thaw ka tiih, kannih raltlan harsa fualfo pawl hrang ahcun vanrah khi a bang.\nHi thu ka ruah ah, harsa ngaingai, eiin ding hman hamhaih tiang dinhmun ka thlen laiah, inn lam in ngapih in rak kuat ih, rawl hmeh thitha ei ding nei lo ti fam cu, ka duh er in ka vun sawk hluaihlo ih, ka mehtok ih kawp cu, duher in ka vun eiih (fala hnen ih ka rim siat ding khal ruat man lawn), cuhlei ah cui ngapih lak ihsin, kaikuang ka keu ngah cu “Aw…leitlun ah hi lo liam rawl hmeh thaw a um ding sawm?” tiin kei, laitlang um pawl an sim theu vek ih, kumkhat veikhat sa ei thei hrang ahcun sa thawbik ah a cang ta riai.\nMi zokhal in, kan hmailam can thlir in, ram nuam thlen thei kan zuam cio. Cumi karlak ah kan ram kan vun cuan kir sal theu ih, ningna in kan um theu. Kawl le vai pawl in kan parih an tongkam hmanmi pawl theithiam theh lo hmansehla, a tha zawngin an rel lo ti cu kan thei ko, innsungsang ih pacang tha cu, kawl le vaiin mi aa le fimthiamnak nei lo hmuh in in hmu ih, kan ram ih degree kan hmuh mi cun hmual a nei thei lo ih, hna tha hmuhnak khalah mi a thlen lo ti khal a thei fiang tu kan si.\nKan Lainu pawl (A hleice in fala) nun kan zoh tikah, kan pamhmai, ziang ti sak thei le nei cuang ta hla tuah thei mi nei cuang hlah.Kawl le vai tlangval in in thur sak cu naa kan tiin, kan duh lo nan…ziang ha maw, cu kawl le vai pawl kan thik ih, kanmah kan zohaw lo maw si? Nun simtu ding kan um cuang sawm? ‘Sualnak nei lo tu cun in deng seh’ ti tongkam in fala pawl in in rak sawn sehla, ziang ha kan sim thei ding? Ziang ha a hram tiin kan vun zoh ih, kan duhhamnak a si ko nan, kan Ram ruangah a si bik ko.\nRam harsa, a minung um khal harsa, kan fimthiamnak khal hrasatnak in thlentu men, kan hmuhmi pohpoh tuan ngam lo tu ih mi suah tu men an rak si. Cui harsatnak pawl hmuahhmuah cu, kan ram ruangah si hmansehla, ngapih lak ih kaikuang sar vek in, harsatnak lak ihsin Raltlan sinak kan nei thei ih, cumi cun ramnuam ah mi thlen in, fimthiamnak lam ih rak thangso cia pawl hnen ihsin kan zir thei phah. Cui kan fimthiamnak cun, kan ram sungih um, kan unau raltlan si ve lo pawl hnenah, “Ngapih lak ih kaikuang” sinak kan neih thei tikni hngahhlelh a va um so…….!


China Ramah Tlangleng Cakzet An Tlanter - Chinland Today Media\nDecember 9, 2010 2:24 am·0 comments\nXinhua News Agency in a tarlang nakah China ramih khualtlawng phurtu Tlangleng cakzet “CRH 380A” an timi cu an ram thlanglam Zaozhuang leh Bengbu kar lakah tlansin ter a siih, nazi pakhat sungah Km 486 ih cakin an tlantiah a tarlangih China Rail roads Ministry khalin hiti vekih tlangleng tlancak hi leitlunah a um dahlo tiah a simih, hi tlangleng tlanlai hi CCTV ah live in tisuak a si.\nHi tlangleng tlan cakzet hi hnakum July thla ihsin Beijing leh Shanghai karlak ah tlanter tum a siih, a taktak ih an tlanter tikah Beijing leh Shanghai karlak hi nizi 5 sungah a thlengthei dingih Vanzam hnakin a thleng zamrang sawnding.\nFrance President, India A Tlawng\nTheiciazo vekin India ramih nili sung caam dingih tlawng rero laitu France President, Nicolas Sarkozy cun India in UN Security Member hnget ram si dingih a dil rero lai mithu ah France cun a thlawp a si tiah a sim. France President, hi a nupi Carla Bruni leh Cozah mi upa ziangmaw zatin an thlunih, India ramih Vansang lam mithiam ISRO pawlkhal a kawmih, Vansang lam thiamnakah India leh France ram cu hna ttuan tlangdingih a duhthu a sim.\nFrance President, hin India ramih hmunpi pawimawh Agra, Delhi, leh Mumbai pawlkhal a fehih, tuisun ah India Prime Minister, Manmohan Singh thawn an kawmaw cihih, PM Manmohan Singh thawi an kawmawk hlan tuizingah Taj Mahal khal a nupi Carla Bruni leh a thluntu pawlthawn an zoh ta. France President, Nicolas Sarkozy hi Defence Minister, Foreign Minister leh Finance Minister pawlih tlunah Company dangdang hotu CEO 60 hrawngin an thlun.\nTuisun nih India Prime Minister Manmohan Singh thawi an kawmawk nakah France raldo nak Vanzam Mirage 2000, Jetfighter 51 India in a leizo mi pawl thuamtthat danding thuhla leh a dang 126 dollar Billion 11 man India in leibet a tummi thuhla leh Helicopter 200 dollar Billion 4 man hrawng India in leibet a tummi thuhla an reltlang


Myanmar Ralkap In Model Lemcangthiam Cu Lamzin Ah Mawtaw In An Pah That – Vapual Auaw\nMyanmar lemcangthiam le Model Htet Aung cu may 28 ,mizan ah Yangon Insein ah bike a mawng cu ralkap pawl in an rak kham dingih cawl duh loin a feh lan tikah ralkap cun mawtaw in an dum ih an pah that lawlaw tiah a sungte pawl hnenin theih a si.\nMit hmutu pakhat cun “Zan nazi 9 hrawngah a si. Insein Pauh-taw wah ah bike a mawng cu cawl dingin an rak kham ih a cawlh duh lo ruangah mawtaw in an dum cu an pah. Bike cu a soprop thluh ih Htet Aung khal harh loin a hmunah a thi cih a si,” tiah a ti.\nA sungte pakhat khal in “Mipi ummen rori cu rapthlak tukin an that. Nan duh taktak a si ahcun ka nau kum 20 mi Htet Aung cu nung cingin nan kai thei tuk nan si. Thi ding khopin mawtaw ih pah that tengteng a tul lo. Ziang thu hman um loin duhtawk in mipi an that men cu a si ih hi ram ah ziangtin kan um peh vivo ngam ding? ziangtin leng kan suak ngam ding,” tiah a ti.\nHtet Aung cu Stars & Models Inti’l Yangon ih zirsuak a si ih Mister Global Teen Myanmar 2017 ah le Princess International Myanmar 2017 Winner ah pakhatnak ngahtu a si. Tu ah a ruang cu Insein sizung ah an ret hrih ih may 30, thaisun ah vuinak an nei ding a si.


Satanic symbols le a sullam pawl - Chinland Today Media\nNovember 19, 2013 3:53 am·0 comments\n1. Cross linglet zawngih ret mi.\nA hnuailam zuk 1 nak ih kan hmuhmi Pop dunglam ih um mi cross linglet hi satanic pawl ih hminsinnak pakhat a si. Leitlun misual rundam dingah thing cross parah Jesu a thi. Cucu camsiat mipawl ih thihnak hmun a si.\nSatanic pawl cun Jesu khrih a thihnak zawmtaihnak le hmuhsuamnak phun in an tuah mi a si. Tulai ahcun kawr, lukhuh par tivek ah fashion lam khalah hmun a luah zet.\n2. Pyramid sungih mit.\nHi mit hminsinnak hi US 1 dollar bill par khalah hmuh ding a um (USA dollar parih “In God we trust” an timi hman khi kan Pathian YAHWEH a si pei maw? Maw leitlun Pathian Diabol sawn ha tihi ruah ding tampi a um). Cui mit ih sullam cu lucifer/satan/baphomet a hmuhsaknak a si. Tulai mi lar tampi khalin hi hminsinnak hi an uar zet. Illuminati an timi setan hnen ih thlarau zuaraw tupawl khalin an hmang uar nasa.\n3. Kil nga nei arsi linglet.\nHi arsi kil nga nei hminsinnak hi satanic dintupa Anton Lavey ih hmang uar zet mi a si. Arsi kil khat in a hnuai lam a khih , cun kil hnih pawl khan a tlun lam an khih(ramsa kii vek a si). A laifang ah me cang lem an ret. Madonna le lady gaga khalin an live show ah hi lem vek lukhum hmaikawr an hruk rero kha.\nHi number hi cu kan thei cio ko ding. Setan hminsinnak a si ko. USA ih energy drink lar tak ‘monstar’ tacik kha Hebrew ca a si. A sullam cu 666 a si.\na dangdang peh vivo lai ding….\nPathian Relsetupawl le An Netnak


Russia cozah in Raldo Helicopter thawn Ukarine ralkap an cilnuai lai zuknung thlah darh - Falam Online Media\nRussia cozah in Raldo Helicopter thawn Ukarine ralkap an cilnuai lai zuknung thlah darh\nKa-52 raldo Helicopter thawn Ukarine humhimtu ralkap pawl an kap lai video cu March 18 ah Russian Defence Ministry in online ah a thlah darh.\nPutin in Ukarine luhcilh dingin thu a suah ni ah Russia raldo Helicopter 200 lenglo an hmang ti a si ih, atu Russia Helicopter raldo lai video an thlah mi khalah amalbik Helicopter 5 a lang.\nRussia raldo Helicopter cangvainak cu Kyiv khawpi kah nak ding hmun remcangzet Hostomel Airport ah a si ih February 24 ih zuk mi a si.\nLeipar ih cangvaituding Russia ralkap pawl phurtu MI-8 Helicopter kil phahin an ṭum nak ding lamziin a sial sak.\nTanglam ihsin Helicopter kahnak bomb meithal le meithal pangai thawn Ukarine ralkap pawl in an kap nasa nan a tamsawn cu a hrial thei ih kah ngah nak cu a malte ti`n Russia cozah cun thu an suah.\nRussia hin tuhlan khalah Hostomel Airport an lak lai video an thlah zo ih, Ukarine cozah khalin Russia vanzam an kap lai le Tank, raldo mawṭaw tivek an siat sak lai video cu online ah an thlah darh ve. Atakin an doaw hlei ah thinlung ruahnaklam khalin an doaw phah a si.\nSiarbet : Russia cozah in Kyiv khuapi kiang, Hostomel Airport an lak lai Video an thlah\nUkraine airport (Hostomel Airport) an lak lai video cu Ministry of Defense of Russia in online ah an thlah darh.\nTanglam ah Video zoh ….\nHostomel airfield cu Antonov airport thawn umkopmi a si ih Ukraine ram, Kyiv khawpi nitlaknak saklam ah a um mi a si.\nKyiv khawpi kah nak ding hmum remcang zet Hostomel airfield cu February 24 ah Russia ralkap in an kap thok ih, Ukraine ralkap thawn nasaten an do aw hnu, February 25 ah Russia cozah in kan lak suak thei tiah an phung.\nDoawknak ah Ukraine suanvawr zetmi Leitlun vanzam tumbik Antonov An-225 ‘Mriya’ vanzampi a siat phah.\nThe world’s largest plane, known as the “Mriya” (“Dream”) has been destroyed in Ukraine, video footage has confirmed https://t.co/XxfB4svGMK\nMarch 12 ih thlah mi Hostomel airfield an lak lai video sung a lang dan ah Russia ralkap pawl Airport ih an ṭum hlan ah hmun hla ihsin an rak kap hmasa si in a lang. Russia ralkap pawl vanzam thawn an ṭum zikah airport kiangkap cu bomb khu le meikaang khu a khat zo.\nA thok ahcu Ukrainian Ministry of Internal Affairs in Hostomel airfield pumhlum an lak ngah lo tiah thu an phuang lawk nan cuih ni thotho ah “Russia ralkap pawl hrang hman tlak nawn lo khawp ih a siat zo mi airfield cu Russia pawl in an control zo” ti`n an phuang saal.\nRussia bat bikmi Kyiv khuapi lak nak ding hmun remcang a si bangin Ukraine cun ziinkong phunphun hawlin dung a siip lo ih ralthuam phunphun suah in Hostomel airfield lak an tum saal ih doawknak nasazet a suak.\nDoawknak ah Russia lam an tuar na zet tiah report a um ih, cuih ruangah peng 40 tluk sau, raldo mawṭaw, tank le bomb meithalvuah mawṭaw phunphun cu Kyiv khuapi cilnuai dingin Hostomel airfield .\nziin zawh in an poksuak a si.\nHostomel airfield cu Ukraine ralkap in kan lak saal thei zo tiah an phuang nan Russia lam in kan kut ah a um an ti ve thung.\nHostomel airfield doawk thu cipciar in na siar duh le hinah hmet Battle of Antonov Airport\n← Headquarter suahsan ruangih mi sawisel pawl cu ningzak ding khawpin CDF ralbawi in a kap leet hai\nChinland Defense Force – Zanniatram an din suak →


Ralkap Pawlin Mi An That, Inn An Urkang Thuhla Ah CNDF In Thu An Suah, “Kan Thungrul Sal Ding” – Meifar\nCNO/CNDF “Hriamhrei rinsan in thuneihnak cu dik lo zetih la tahrat in rampumhuap ih mipi le sakhuanak hruaitu pawl nitin in dik lo zetih kai le that tahrat in, raldaan pawl a pahbaltu, SAC ralkap pawl cun Chin ramkulh, Tuphei khua ih sualmawhnak nei lo mi pahnih cu lainatnak tel lo zetin mizansun ah an that zo a si.\nDuhduh ih cangvai SAC ralkap pawl cun an ṭhumawknak lamzin tluan khua pawl ih ummi mipi pawl cu meithal puah ta hrat in an hro ih hlei ah, innzuat sumhnam pawl le an thlennak khua pawl ih thilri an duhduh in laksak thu kan thei.\nMizansun le tuini ah Falam Peng, Rialti khua ih biakinn tel in khua pumpi le Thlanrawn khua ih inn 12 rori mei in an urkang sak a si.\nHivek ih milai sinak daan pahbal tahrat in Raldaan leng tiang a cangvaitu ralhrang SAC ralkap pawl hi Chin National Organization/Chin National Defense Force (CNO/CNDF) cun pehzom in kan do ih tlunah himi hrang liolio ah kan thungrul sal ding a si.


Capoh Archives - Page 2 of 5 - Chinland Today Media\nFapa tlanhlo thu (Capoh) By: Hniangsinpa Fapa cun a pai’ hnenah, “Ka pa ka ro covo I pe aw” tiah a ti. A pa cun, “Na ninghman zak lo, keimah hman ka ro duhzat ka khawl hrih lo. Cu hleiah, nangmah tiang hman hi ka ro na si hi” a rak ti. Cuticun, fapa tlan hlo cu ram hla pi […]\nby CT ·\tApril 8, 2010 ·\nThukam 10 Pa Lawm : Thu ka lo sut ding, thukam (10) ah thukam paziat a um? Pa Lian : Ai ai ai, zumtu na si lo maw? Thukam (10) ahcun thukam (12) a um. Pa Lawm : Aw! Ka ruah aicun a mal lam si maw. Rawlhmeh Nei lo Nauhak pawlin “ka pa ka pa, rawlhmeh zianghman kan nei […]\nby CT ·\tFebruary 3, 2010 ·\nKhah Ready! Khawte pakhat ah camera-man pakhat a um. A duhaw tak bet lai. Ni khat cu mithi hmun ah an ko. Mi thi zuk dingah an fial. Mi thi zianghman caang theilo cu “Kha Ready” a ti hnu ah a zuk pan lo maw ee! Birth Day Siloin Operation Day “Mirang pawl cun suahni campha cu Birth Day an […]\nby CT ·\tNovember 5, 2009 ·\nNikhua Zoh Hmen An pa tuar har tuk! Hnatuan paih lemloin innlak a lennak in a rat tlung. An nu cun upat le ttih takin Innsangpa lakphak maw ka lo tuahsak ding maw, tidai tin a duhmi tuah ngahlo phan ah a sut. An pa cun “nikhua zohhmen” a ti. An nu cu innleng ah a va suak ih nikhua […]\nby CT ·\tSeptember 9, 2009 ·\nMinung an mal Khawte pakhatah minung an mal tuk ih mivansia hmuahhmuah an na ih minung an mal tuk ruangah vansia in a daih lo ih mivantha pathum an na tel. Tlangval pakhat le Evan Tlangvalpa…Saya pa ziangah na ttawl tuk tulai ih Pathian thu sim pawl an thau theh fawn? Saya pa……. Thlarau hlo lainatnak neih taktak cun thau […]\nby CT ·\tJune 24, 2009 ·\nNunau ih phirsit anka\nA tha : Na fala lole na innsang nu ih a tha an lo ti tikah na thinlung mit meng aw.. khawi lam ah an lo kawi ding ti theih a si lo.. Rei lo te: Ka tim ka tuahta ding rei lo te minit (5) an lo ti le minit (30) hngak dingin ralring cia aw…an timlam awk cu […]\nby CT ·\tJune 16, 2009 ·\nKhaw Hlum Ih Siar Ding An Hnen-um (Umpi) fala cun an fridge lei thar ah cabu pawl a rak rem khat theh cuh, An pabik cun a hun hmuh cun, “Khawhlum caan ih siar awk ah a ti si maw” tiin a rak ruat ve!\nby CT ·\tMay 28, 2009 ·\nObama le Swine Flue Mi dum pawl in USA ram ih president an tuan thei ahcun vokpi a zam thei ngai ngai ding tin an rak sim dah. A sinan tu ahcun mi dum Obama president a si ta!. A president tuan nak ni 100 a kim zo…ziang tiang a awh ding-SWINE FLU\nby CT ·\tMay 6, 2009 ·\nRam dang feh ding ih interview nak ah:- Suttu : Ziangtikah ralkap pawlin an lo kai? Refugeenu : Aih! Cuvek ka mang nawn lo… Suttu : Ziangah na mang nawnlo thiam? Refugeenu : Ai Ai, mahhman ka thinbang le beidawng thawn e! cuvek in sut buaibo aw hlah…in kuat tumnak ram ahcun in kuat lohli men uh…\nby CT ·\tApril 16, 2009 ·\nThluak thra, Thangte\nTlawng Sayama le Thangte Sayama: Ziangah tlawng na tlai? TT: Lamzin ah hminsinnak (Tacik) ka hmu i, curuangah. Sm: Ziangmi hminsinnak? TT: School a head, drive slow (Tlawng a um, nuamnai ten mawngaw) timi ka hmu ih, ka thirleng kha nuamnai in ka mawng fam teh.\nby CT ·\tApril 6, 2009 ·


February 28, 2019 Nitin Manna - Nitin Manna | Himalaya\nFebruary 28, 2019 Nitin Manna\n2 MIN2019 MAR. 3\nIn Kai Ngah\nKa sualnak phuang lo ih\nka um tik ahcun\nsunvu ka ṭahnak ah\nka taksa a vuai ṭheh.\n– Saam 32:3\nHih thuanthu hi Pastor pakhat in an khua ih thuthangca (news paper) ah amah te’n a simmi a si. Amah te’n hmeltheihnak a tuahmi putar pakhat thawn an chatting aw. “Nang cu utility company ah hnaṭuantu na si pei cu,” ti’n Pastor pa in a ti. Cutikah putar pa in, “A si, ka ṭuan” ti’n a let. Pastor pa in a hminsinmi cu a nauhak lai ah cuih company ih electric cable pawl cu an hmuan sung pahtlang in a feh. Cupa cun, “Khuitawk ah nan um?” ti’n a sut. Pastor pa in an umnak hmun a sim tikah, cupa cun, “Cuih hmun cu ka ciing lai. Cutawk ih electric thawn pehpar in ralrin peknak pawl tla ka ret fel. Nauhak pawl in an sai tla ringring,” a ti. Cutikah Pastor pa cu ningzak le phuhrung aw in a um ih putar pa cun, “Nangmah tla cuih nauhak pawl lakah na rak tel ve si lo maw?” a ti tikah a thin a phangzet. Ziangahtile a rak tel ve ngaingai cu teh!\nPastor pa in a sualphuannak cu Bible thawn a khaikhin: “Sikhalsehla nan thutiammi nan thlun lo a si ahcun, atu ihsin thei cia uh, Bawipa ih parah misual nan si ding. Kan theih ual lo, tiah ti leh hlah uh. Nan sualnak in a lo hawlsuak thotho ding a si” (Mipum. 32:23).\nAhlan ih thilsual kan tuahmi pawl cu kanmah in kai ngahnak lamzin an si. Sualnak hlun phuang loih thuhmi pawl cu a besiatzetmi thu-hnuthlun ah an hung cang thei. David siangpahrang in Saam hla fing (32) nak sungah hiti’n a aihram: “Ka sualnak phuang loih ka um tik ahcun sunvu ka ṭahnak ah ka taksa a vuai ṭheh.” “Cule na hnenah ka sualnak cu ka phuang; Ka thilti sualmi pakhat hman ka pheh lo. Ka sualnak cu Na hnenah phuang dingin ka ruatcat; Cule nangmah in ka sualnak cu in ngaithiam ṭheh a si” (Saam 32:5). Sualphuannak thawngin Pathian ih ngaidamnak sungah kan nuam aw thei a si.\nPathian in a hminsinnak (record) sung ihsin a phiatmi cu\nZumtu pawl in an ciinkennak sungin an hlonfai thei.


Brazil ram ih Zuk bang nawn an hmu mi cun Online ah thu elawknak a suakter | Falam Online Media\nBrazil ram ih Zuk bang nawn an hmu mi cun Online ah thu elawknak a suakter\nJuly 16, 2020 July 16, 2020 admin\t0 Comments Thuthang danglam\nThingtanmi sungih danglamzet, zuk vek deuh lang mi cun Brazil ram online ah thu elawknak a suakter.\nKandung tlawngkai ni 4, Brazil, Itaquiraí khua siipin pawl ih thingtannak ah an hmusuak mi a siih, thingtantu pawl khal an mang a bang zet.\nThingtannak ih telvetu cozah hnaṭuan Odimar Souza in zuk vek deuh nawn a lang mi thingtan cu inn ah a tlun ih a zuk hnu ah online ah “thing kan tan lai ah ka rualpa in phengphelep vek nawn thil a hmu ih thing kan tan suak hlan ah kan hman mi hluah (Chainsaw) a kiak. Athar kan bun ih kan tan suak tikah a sung ah hivek zuk a um” tiin an hmuh tonmi ca tawite thawn a tar.\nZuk a tar mi cu Brazil ram social media ah a lar ih a hmutu pawl in an hmuhdan a phunphun in a rel.\nMi pakhat in “Larawknak pakhat a si. Bible siar aw la na thei ding”. Pakhat in “thil ziangkim ah Pathian hmuaihmel a lang”, “thil neh langmi men si. zianghman si lo” tiin a phunphun in an hmuhdan an ngan.\nAsinan biologist expert Fabiano Izidoro cun “hivek thil cu simfiah theidan a phunphun in a um. A kheunak hmun ih zir khal a si. A keu ṭhanglian lai ah a cell siatnak ruangah khal a si thei. Lole, a kiangkap ih chemical elements a hiip nak ruangah khal a si thei. Curuangah thingkung nan tannak hmun ih leiram umdan pawl zoh sehla simfiang a olbik ding” tiin a sim.\nBrazil ram ah hivek, Pathian hmuaihmel vek dueh lang mi thiri thuhla elawknak a suak thei zet ih, Fabiano Izidoro cun “mero kan zoh tikah kan mitthlam ih um mi zuk vek ciah ka suak terthei vekin thilri pawl khalah kan duh mi, kan thluak ih ruat mi zuk ka hmu thei ve a si” tiin a sim.\nNangteh zingtin na zum?\n← Mit Siibawipi FALAM a thleng zo\nDelhi in Meithal hmangin Thlisia A Do Thok →\nUS : South Dakota ah feet 7 sau Dinosaur Luruh an hmu\nKhualtlawng sukso vehvaitu neitamzet Leitlun Sam saubik Khua\nDecember 13, 2020 December 13, 2020 Ni Hnem Sung 0\nMegan Fox in a Pasal le Fa 3 Tanta in PaThlawi MGK a Dawi


Capoh! - Chinland Today Media\nJuly 3, 2010 12:15 pm·1 comment\nThuthangtha simtu pakhatin thu a zir. Vanram nuamah cun rilrawn tihal khal a um nawn lo ding, rawl-ei khal a tul nawn lo a ti. Fala nute pakhatcun kei ih hrangah cun vanram cu a nuam zik lo, kei cu rawl-ei khawh vete ih khaini hmawm si nuam ka ti bik a ti, Syapa in a theithiam ih vanram nuam ahcun suikhai ni vancungmipawl in an zem ding a ti.\nNgate Kaih Tum Ding\nRualvah hnihte duhdawtaw zet an um. Zu an in tlang ringring a rual pakhat cu ziangtik lai khalah tangka a nei thei lo a rualpa beidawng cun ka rual nang hi ziangtik hmanah tangka neih ti na nei dahlo nazan mangah tal ngate kaih tum ve aw zanmangih ngate kaih hi tangka ngah nak ho khaw a ti. A rual pa cun tuizan cu ka rak tum ve si kei cu a ti.\nThangte le Thluaite\nThangte : Ka lo ngai, thihnak lo cun in then hlahseh!\nThluaite : Thihnak khal cun in then hlahseh.\nKa Celh Nawn Lo\nKhua pakhat ah daanthianghlim in an nei aw. Kum 2 an neihawk hnuah an nu cu, a pai lei hnenah a tlung. Ziangah na tlung an ti ih ka celh nawn lo a ti. An pa in a ra hruai sal nan a hruai thei nawn lo ruangah lal inn ah an thu a thlen. Lalpa in ziangruangah na tlung tiin nunau nu cu a sut. Nunau nu cun ka celh bak lo a ti.\nLalpa cun mipa pa cu a hei sut leh. Ziangtinsaw nan nu cu na ti ih a ti. Ziangti hman in ti hlah a ti.Ka celh nawn lo a ti si a ti. Nunau nui hnen ah nanpa in ziang ti hman in ka ti lo, a lo ti si an ti, nunau nu in si ee tu kum 2 sunga ah zan khat te hman in pawm lo cu ruangah a celh in ka celh bak lo a ti.\nKum 15 Sung thawngtla ding\nThawngtlapawl : Kumziat sung thawng inn ah na um ding?\nThawngtlapa : Kum (15) sung pan teh.\nThawngtlapawl : Eih! Ziangah cu lawmmam, Ziangsualnak na tuah?\nThawngtlapa : Ngate ka kai ih male.\nThawngtlapawl : Ngate kaih ruang ih cuzat sung thawng tlak cu?\nThawngtlapa : Silo, Bomb thawn nga ka hawl ih cunah male.\nThawngtlapawl : Bomb thawn nga hawl ruangah a pawi tuk sawm?\nThawngtlapa : Zianglo male, ti sung ah bomb ka puah ih ka rualpa tisung ihsin a hung phuan luanglo ih cunah si, thawng ah in thlak.\nCapoh!!!! : )\nBenjamin Lalsuithang says:\non December 17, 2010 at 2:39 pm\nRuahnak tha ngaingai ti ah ka ruat… yang ah tile kei khai ni ka hmawm ve ruang ah si van ram kai ding cu ka va phur e ………..


Kawlram ih Lutduhtu Chin mi mipum 190 cu India ramri ah tang - Falam Online Media\nJuly 6, 2020 July 6, 2020 admin\t0 Comments Chin Thuthang\nCovid 19 boruak ah India ram ihsin Myanmar ramsung lutduhtu Chin mi mipum 190 hrawng an um ih cumi lak ihsin mipum 7 lawng kawlram ih lut theitu an um thu Tamu ပြည်သူ့လွွှတ်တော် palai U Naing Win cun a sim.\nAmah cun “Laitlang lam ihsin kuat mi kawlram lut duhtu mipum caziin cu kan ngah. A cekci cun ka thei lo. Caziin kan neih cia mi zoh a si le mipum 190 hrawng cu an um. Cupawl lak ihsin mipum 7 cu kawlram ah an lut thei zo. A tang dang pawl cu ziangtik hrawng ah an lut thei ding timi sim theih a si lo. Kawlram lam in cu cohlangnak lamziin kan on zo. Rampi cozah hnen khalah kan sim thei zo ih thilṭulmi khal kan tawlrel a si” tiin a sim.\nIndia ram ih um Chin mi tamzet cu tlaawng kai le hnaṭuan in an um ih, cu pawl lakih mipum tamsawn cu daanlo in India ram ih um an si.\nU Naing Win cun “an dinhmun a bangaw cio lo. Daan thlun ih luttu an um vekin daanlo ih luttu khal an um ve. Cule, tlaawng kai ih umtu khal an um. Kan nih lam in cu kan co hlang thluh. Sinan, India cozah lamin an bawm theimi khal a um, nan, daanlo ih umtu pawl cu bawm danding a harsa. Kan nih lam in cu cangthei tawkin kan bawm rero a si” tin a sim.\nTuni tiang, Covid 19 ruangah India ram ihsin Myanmar ram ih tlungkirtu kawlram mi mipum 7,10,36 tiin a hranhran ten an um ih, Tamu ziin ih luttu pawl cu an zaten Tamu khua ah Quarantine lutter thluh an si.\nref : CW\n← Fifir ṭih ruangah Kawlram palik in Bagan, sun-zaan in kil\nScientists : Thli ihsin khal Covid 19 suanawk a theih →\nBiakinn telin Thantlang ah Voi 9nak Inn a Kaang saal


A Fanu Pahnih Thattu A Ngaidam – Meifar\nA Fanu Pahnih Thattu A Ngaidam\nKum 65 mi Mina Smallman cu The Church of England ah puithiam ṭuan zo a si. A fanu pahnih cu misual kum 19 mi Danyal in June 6, 2020 zinglam ah a that. Mina Smallman cu sakhua miṭha zet a si ih a fanu pahnih thattu cu “ka lo ngaidam” a ti.\nJune 6, 2020 zan ah a fanu Bibaa ih suahcam an lawm, park sungah an lawm. Midang an tlung thluh hnuah Bibaa le a unu Nicole cu an um lai ih an zukaw rero.\nCutawk ah mino kum 19 mi Danyal in nam in ava dawt ciamco. Palik pawlin thu an sutnak ah Danyal hi Setan bia a si, thawinak ah nunau a hmang asilen aungbali a poh ngah ding ti a zum ruangah Bibaa tei unau cu a that.\nCumi hnuah palik pahnih in mithi ruak cu an hmu ih selfie in an zukpi, palik pahnih in mithi ruak cu selfie in an zukpi ruangah thiamlo coter an si ih kumhnih le thla 9 sung thawngtla dingin an thu an ṭhencat. Tualthattu Danyal khal kum 35 sung thawngtla dingin a thu an ṭhencat.\nSai In A Fahniang Thi Zo Cu Ni 2 Sung A Thiar Vivo


Thailand Ih Um Kawlram Nu Ih Thilton Hi A Lainat Um Tuk, Miram Ah Kawlram Mi Le Kawlram Mi >>> – Meifar\nThailand Ih Um Kawlram Nu Ih Thilton Hi A Lainat Um Tuk, Miram Ah Kawlram Mi Le Kawlram Mi >>>\nMyanmar ramsung a buai ruangah hnaṭuan ding aum nawn lo. Ramdang ah hnaṭuan ding hawl in an fehsuak rero, ramdang khalah Kawlram mi an tamtuk zo ruangah hnaṭuan ding a harsa zo. Covid-19 natsia ruangah ramdang pawl khalin hnaṭuan ding an nei mal zet.\nTuiṭum ih thilthleng cu a tongtu ih siannak vekin an thuhla le an zuk pawl hi media in an pholang sak a si. Thailand ramsung ih um Kawlram nu pakhat cu Cutie shop dawr ah hnaṭuan in aum, nikhat cu vanduai thlak zetin a pasal hi an hnaṭuannak ah a cansualnak a tong ih a keruh a kiak.\nNikhat sung siizung ah a pasal hi umpi a duh ruangah nikhat sung hnaṭuan a cawl. A hnaṭuan cawlh sungah a hmeltheih Kawlram mi pakhat cu a aiawh ah hna ava ṭuanter. Nikhat sung a aiawh ah hnaṭuan dingin thu an tiamkam aw.\nA aiawh ih hnaṭuantu in an pu hi a biak ṭha ruangah an pu in amah cu a dawisuak ih a aiawh ih ṭuantu sawn cu an ṭuanter vivo. A aiawh ih hnaṭuantu cu thu an sut ih an pu in nidang khalah nangmah sawn ra ṭuan ringring aw in ti. A hlan ih ṭuantu cu kan la nawn lo ding, nangmah sawn kan lo la ding. A hlan ih ṭuantu cu kan dawisuak ding in ti” tin a sim thei.\n“Ramdang ah mai Kawlram mi le mi cu bawm’aw loin hitin an tuahaw cu a poi tuk. Mai Kawlram mi harsatnak tong, tipil cu rua thawn pilter bet cu minung mizia a si lo” tin an tarlang. Hnaṭuannak nan thei asilen himi nunau hrangah in sim thei hram uh’ tin an tarlang.\nPalik Bawi Cu A Hnaṭuannak Ah Tlangpar Fala Pawl A Ihpi Ṭheu\nRalhrang Pawlin Falam Ah CDM Zirhtu (2) An Kai


Tui Zarh Premier League Puai Thlirnak – Times Of Chinland\nRam khat le ram khat pawl bawhlung an sit theh hnu ah club pawl zuamawknak a umsal dingih, tui zarh hrang premier league puai pawl thlirnak kan nei ding.\nZarhte zan,March ni 30 ,myanmar 7pm ah Fulam vs Man City an lek dingih Myanmar 9:30 pm ah Man United vs Watford an lek ve ding.Culo puai khal a um nan,team tenau pawl an si.\nFulham vs Man City puai hrang Man City an dam cak zet zo ih dam lo cu Bravo le Mendy lawng an si thlang,Laitlan pahnih De Bruyne le Fernandinho khal tha zetin rualpi lakah training an tuah rero zo ih lek thei dinhmun an si.Midang zohman dam lo an um lo ih Coach Pep Guardiola cun a duh dandan in minung a rem thei ding.\nMan United vs Watford puai hrang Man United coach Solskjaer cun mi pathum an tel thei lo ding thu a rel ih Sanchez ,Valencia le Darmian pawl an si.Rashford ,Lukaku le Martial pawl khal ram hrang lek thei lo dingih cawl an si nan,Solskjaer cun Man United hrang an colh ding thu a rel lo ih an tel thei zum an si.\nZarhpi zanm,March ni 31 Myanmar 7:35pm ah Cardiff vs Chelsea an lek dingih Myanmar 10pm ah Liverpool vs Tottenham an lek ve ding.\nCardiff vs Chelsea hrang – Chelsea in dam lo thar lole dam lo besia ciamco an nei lo ih an player thapawl an sor thluh thei ding.Tui dinhmun Chelsea player dam lopawl cu Drinkwater ,Zappacosta le Ginkel pawl an si ih Cahil cu rualpi lakah training a tuah thei rero zo.\nLiverpool vs Liverpool -Tuitum premier league puai lakih rorum rura bik ding a si.Liverpool hrang a thupi hleice cuangih champion an duh cun nehnak an co tengteng a tul.Cutilai in Tottenham khal top 4 hrang an zuam nasat a tul ve thlangih an hnuai ih umpawl cu hmat tampi thawn an thlau nawn lo.\nLiverpool hrang dungkham Gomes le laitlan Chamberlain cu rualpi lakah training an tuah rero zo ih Lovren dinhmun a fel lo.Culo cu dam lo besia dang an nei lo.Tottenham lamah Dier le Winks an tel thei lo dingih midang cu dam lo besia ciamco zohman an nei lo.\nTui season premier league ah veikhat an rak do aw zo ih Liverpool in khualkhua ah 1-2 thawn nehnak an co.Liverpool in anmai innpi ah Tottenham an ngam zetih an puai neta vei 24 ah veikhat vial an sung.Tottenham in khualkhua ah Liverpool an ngam lo zetih an puai neta vei 12 ah veikhat vial nehnak an co.Asinan,thuanthu in ziangkim lai a rel lo ih zarhpi zan ih lek thatha in nehnak anco sawn ding a si.\nUnau Hnihte Le Fanghma Cumkurruk


Leimin thu | Radio Veritas Asia\nLeilung a min nak cu a tlang piin kan sim le Sersiam tu Pathian thu kan ngai lo ih, a tul lem lo nak ah thing kan hau, leilung kai tu ding thing hram an um lo ruangah le Van ruah ti a hman lo ruangah lei a min nak asi.\nLei Min Thu\nLei a min nak cu a tlang pi in kan sim le Sersiam tu Pathian thu kan ngai lo ih, a tul lem lo nak ah thing kan hau, leilung kai tu ding thing hram an um lo ruangah le Van ruah ti a hmaan lo ruangah lei a min nak asi. Cun, mei kan ur nak in hram pi, thing kung pawl an thi ih thing kung a mal. A tang mi thing kung khal tha thei lo in kum rei pi tiang an um asi. Thingkung hram pi an mal cun kan leilung pi khal a sa ih Van ruah ti khal a mal ter asi.\nCuruangah thingkung kung khat kan hau le kung khat phun sal thei seh la kan ni khua le vanruah ti hrangah that hnem nak tam pi a suah ter ding a si. Cun thingkung thinghnah hringin leilung pi daihnem le thawsa lo ding khal cun tam pi a bawm a si. Kan kiang kan kap hi kei mah thawn zianghman peh par lo ti-ih um men ding kan si lo. A luan zo mi kum 50 laiah (1962 kumah America, Russia le Cuba thu buaiah Leilung pi cu (Atomic War) Anuhmiu ral tho zikih a um lai ah Pope John XXIII ih a suah mi ca ah “Leilung pi ah daih nak um hram seh” ti-in ca ah ral pi tho lo dingin Daih nak um nak dingah ca a rak ngan dah a si.\nPope in cui ca cu “Ca pi” ah a suah ih Catholic um nak ram tin ah a rak kuat dah a si. Cui ca cu Catholic Kawhhran mi lawng si lo in mi phun hmuahhmuah, Biak nak zate le mi pa nunau zate hrangah duh san in ca a rak suah dah ih ral rin pek nak ca phun in a rak sim dah a si. Hi ca pi ah kan zate ih kan um nak, kan cen nak leilung pi kan inn a si mi leilung pi din hmun thawn peh par aw in mi phun kip, biak nak phun kim le minung zate thawn rel tlang khawm a duh ruangih a ngan mi a si.\nCuruangah kan zate in hi mi Leilung pi daih nak ding thu ah tuan vo kan nei a si. Kiang kap kil khawi in thungkung pangpar kil khawi tlang uh si. Seemtirnak 1:26 ah Pathian in runnung, thingkung, pangpar le thaw a nei mi hmuah parah thu nei ding tuan vo kan nei thu khal kan hmu thei. Thu nei kan ti tikah mai duhduh ih tuah siat si sawn lo in kilkhawi ding ah tuan vo in pek a si.\nKiangkap kil himnak thu\nKiangkap Kilhim nak ding le nun daan tha


Nobel sunloihnak hrang hrilsungmi pawl ah NUG cozah a tel ve thei dan cipciar ……. - Falam Online Media\nNobel sunloihnak hrang hrilsungmi pawl ah NUG cozah a tel ve thei dan cipciar …….\nFebruary 2, 2022 February 2, 2022 Ni Hnem Sung\t0 Comments\nRalhraangbawi Min Aung Hlaing in rampi ukhruai thuneihnak a la hnu, kum 1 a kim ni February 1 ah cozah dinhmun in ramkhelnak tuah rerotu NUG cozah cu remdiahnak Noble sunloihnak hrang hrilsungmi pawl ah a telve thu an phuang.\nCuih thu thawn pehpar in SAC ralhraang lamṭang pawl cun hnihsuakza a si ti`n thangsiat zawngin thu an theh darh.\n“Hriamhrei ralthuam kaitu PDF/CDF pawl kaihruaiin ramsung ih a hraang zawng cangvaitu si cingin remdaihnak hrang lamlam Noble sunloihnak hrang hrilsungmi pawl ah an telh ve” ti`n NUG hmin thunluttu nasaten an soisel.\nNoble sunloihnak hrangih NUG cozah hmin thunluttu cu Norway Liberal party sungtel pawl an si ih, party palai MP Ola Elvestuen cun “Nobel sunloihnak rak ngah zotu Aung San Suu Kyi kaitahratin rampi ukhruai thuneihnak latu SAC ralkap hi kawlram a buai thok ihsin kan rak thlir ringring. Mipi an soisa dan tivek tiang kan rak zoh”.\n“Culak ah mipi ṭanpinak thawn rampi remdaihnak hrang ti`n cozah pakhat dinhmun ah dingin mipi kaihruaitu NUG cozah an rak ding. An nih khal, an dingsuak veten kan rak zoh ciangmi an si ih mipi thapeknak an co mi le remdaihnak hrang hmalaknak an nei mi hin leitlun mipi Lung a ciah neh. Curuangah Myanmar cozah dik dinhmun ah pomin Noble sunloihnak hrang hrilsungmi pawl ah kan telh” tiah a ti.\nNoble hrang hrilsungmi hi January 31 tiang lawng sangka an on ih, hrilsungmi lak ihsin a nehtu cu October thla ah an phuang leh ding.\n← Tachileik bomb puahtu ti`n Mino pakhat Kai Hrem`\nThantlang khuasung doawknak ah Ralhraang SAC ralkap 7 thi →


Zinghmuh Tlang | VCTH\nHome » Cahram » Zinghmuh Tlang\nBy vcth on September 17, 2014.\nA tlang um daan\nZinghmuh tlang hi tlangtluanpi pakhat a si-ih a sannak bik cu a tu-ih Ramthlo khawlu khi a si. Lungkhaam tluanpi in a um ih a sannak bik ahcun pi 8,414 tluk a sang. Falam le Hakha karlak, Falam ihsin peng 23 tluk a hla. Zinghmuh tlang cu Tlangzar khuaih Acozah tlaici cinnak hmuan lu ihsin Chuncung ram tlang kuampi tiang a pehaw mi a si ih peng nga tluk cu lungkhampi lawnglawng a si. Tlang ih nisuahnak lam cu a hram lamah digari 70, 80 hrawng hrapin a um ih tlangzim thlennak pi 200 tluk hmun ihsin lungto cangdawl mi vekin digari 90 tluk hrap zetin a um. Tlang ih nisuahnak lam lungkham lakah Natsi kamung, sokhlei raang, rawngal le tuuthing phunphun a kho. Kham lakah khuai bu le lungthi tla a um. Zatum, Sathar, Savom, Zawng le Vate phunphun khal a um. Tlang ih nitlaknak lam cu hrapzal deuhin a um ih penghnih hrawng hlatnak ah Sihti rawngpi a um. Cu mi cu Laiva le Nikva ih hram thoknak tihna a si-ih Lai tili thawn hmun rawnah an peh aw. Laiva cu nisuahnak lamah a luangih Nikva cu nitlaknak lamah a luang.\nZinghmuh tlang cu tlangsangzet a si vekin tlangzim ihsin khua hun cuan sehla nisuahnak lamah Kawl phairwn kan hmu thei ding. Nitlaknak lamah India Mizo ram tiang hmuh a theih. Tlang a san vekin thli khal a tam zet. Fur can ahcun mero le sum a zaam ringring. Thlatang can nisuah pekte ahcun tlangtlua hmuahhmuah var zetin a langih cucu Zinghmuh khawhrum pawlin patpar an pho ti ah pupa pawlin an ti. Leitlun raalpi voi (2) nakah Mirang pawlin hmundang thawn signal tleunak in biak awknak hmunah an hmang ti a si. (ni tleu khal a hman theih).\nZinghmuh tlang nasa zetin a min\nKhuahlan lai-ah Zinghmuh tlang hi nasa zetin a min ih a tui Ramthlo khawtaw tipi kap (Kualrawn) ih lungto pawl hi Zinghmuh a min lai-ih riil mi a si an ti. Cuih lungto min lakah “Lungmaah” timi a um. Lungto pakhat parah lungto dang (5`42) pakhat suang aw in a um. Cumi cu “Lungmaah” tii a si. A parih a suangaw mi lungto cu leilung ah thlak khal le amahten a suangaw saal thotho an ti.\nZinghmuh tlang min nawn lo dingah Ramthlo um mi an hrin hnam zate`n (Fan-ai siar lo) vok that in thlacamnak an tuah nan a min thotho. Fan-ai hrinhnam pawl an tuar nawn loih Sepi kitial that tahratin, “Keimah in ee, Sepi kitial thawn ka lo tung ee, min nawn hlah aw” tin thla an cam ih cuihhnu a min nawn lo an ti. Cuih hrangah Zinghmuh tlang a minnak hmun cu “Fan-ai Zinghmuh” tin an ko dahta. Cuihhnu voikhat voihnih a min can ah Fan-ai hrin sungin mi pakhat khat a thi theu, an ti.\nZinghmuh tlang hramah Ramthlo khua a um. Ramthlo cu Pu Za Sum ih khawtoh mi a si an ti. Pu Za Sum cu a thih tikah a thlarau khuavangah a cangih Ramthlo pawlin kumtin ten vok thau in an be theu. August thla hi Za Sum thla an ti ih ninga sung khawleng suak lo ten an biak theu. Cu lawng siloin Ramthlo pawlin Pathian timi biaknak an nei ih Za Sum thla sung thotho ah vok thau in kum tin an be theu.\nZinghmuh tlang cu Ramthlo lam ihsin zoh tikah lung khampi a si ih Lai mi zum daan cun khasia um hluahhlo ding cu a bang ngaingai. Kan pupa pawl cu lungto phundang deuh, zanthing phundang deuh an hmuh cun a sungah khawsia asilole khawzing um dingin an ruah ruangah vok le ar in an be theu.\nZinghmuh khawzing Bawi bik hmin cu Sawn Hmung khawzing an ti ih Fan-ai Zinghmuh ah a um. Kum tin vokthau in an be theu. A Zinghmuh tlangpi hrimhrim hi phiangkum tinten secang in an be theu. Chuncung pawlin Sepi in an be theu. An thlacam daan cu:- “Kan pu Zinghmuh, fanu fapa in run thlak aw. Sapi Sate in run thlak aw. Rawl sawn rawl za in run thlak aw” tin an cam. Tluang Hnin hi Sawn Hmung fapa a si ih Ai-sal Zinghmuh ah a um. Sawn Hmung le Tluang Hnin hi Chuncung pawlih biakmi khawzing a si. Za He hi Mar pawlih biak mi Zinghmuh khawzing a si ih Mar Zinghmuh ah a um. Hlanlai ah Mar pawl Zinghmuh ah an um ih Bungkung pi an phunmi tla motor ziinpi kapah nim ciaiciai in tutiang hmuh theih in a um. Mar pawl Zinghmuh an biak tikah cui Bungkung pi hram in an be theu.\nSawn Hmung hi a lianzetmi khawzing a si ih sui, ngun, tilva phunkim le Sialkiringcin a nei. Thlithawl le ruahthawl neitu khal a si. Inn tha zet dot hnih a nei ti a si. Sawn Hmung hi dotu ral khawlkheng (Kawlrawn um khuavang) in a do nan a neh lo. Khawlkheng hmanmi nam le phaw cu lungto a si. A cuih a ralphaw laifangah Sawn Hmung ih kahnak cerek tlem in ong vengveng in a um Tui ni tiang Dokthek ramah hmuh theih in a um lai. Tu san thar tiang hmuh theih ih a um mi cu, kum tampi dan, a ziang maw can te ah Vaca rual cu Zinghmuh tlang hramah an hung zuang ciamco theu. Cuihhnu rei lo te ah thli le ruahpi nasa zetin a sur ih ni khua a ceen theu.\nKhawzing biak daan\nZinghmuh tlang cu khuavang, khawzing bawi umnak a si vekin kum tinten vokthau le ar in an be theu. Phiangkum tinin Secang in an biak. An Secang cu tlangbawi sangtu pai innah an hreng. Tlangbawi pawlin mipa nauhak biarkaih thei hrih lo le an hrinhnam cio ihsin sawm mi upa bik pawlin Secang cu an diir. Hitin thla an cam.\n“Zinghmuh pi aw vok thau (or) Secang inkan lo bia.\nSapi sate in run thlak aw, Fanu fapa in run thlak aw.\nPulhpi tlaangraai in run kham sak aw.\nKan baahnah hlai seh law, kan fangvui fual seh law” tin thla an cam.\nThla an cam theh hnu-ah Sia cu an that ih a sa hminten an suang. A thin a cuap, a lung, a ril, a tit a thau tin kimte`n an lakih lungdawl (biakdon) mi parah an ret. Tlangbawi (Puithiam) pa in a ei theh hnu-ah a sa dang cu mipi in an ei. An ei hleimi cu a hmunah an tanta. Khua leng suak lo in nihra sung an uul. Nunau pawl cu inn ah thiamtah na, a leng aw na, zupi in tlang in nuam zetin an um. Zinghmuh biak can hi May thla cem le June thla thar hrawngah an tuah theu.\nZinghmuh tlangah hin khawsia phunkhat a um lala ih a hmin cu Lul an ti. Cucu Ramthlo pawlin kum tinten vokthau in an be theu. Lul an biak ni ah inn tin ten fangtlor sangphut in an deng ih a hrek cu sangah an saung, a hrek cu a phut in an ret. Inn tinten inn teek pa bikin thla a cam ih sangphut cu a vorh hnu-ah sang an ei.\nThihnak thu pom daan\nZinghmuh tlang hram ah Ramthlo khua a um ih a raal khat sisuah nak lamah Tuarthlua tlang a um. Mithi thlarau zate`n Tuarthlua tlang in Zinghmuh tlang ah, Cui sin mithi khua ah an feh tin an zum.\nMipa thih tikah\nMipa Thlailam lo pawlih thlarau cu Sanu in a luvun a hiik sak an ti. Cu ruangah an thih tikah lupawng in a lu an tuam sak. Sanu in a luvun ai-ah a lupawng hik she an ti.\nSakhai kutseh kap lo pawl le kutseh aih lo pawl an si le Sanu in an hnakruh a rak zuh sak an ti lala.\nPacang an thih le an thlarau cu Pialrang ah an kai tin an zum. Zinghmuh khawpi le pialrang kar lak ah Tiva hawrkuar thupi a um. Mizoram pawlih thlarau cu mithi khua asilole, Zinghmuh khawpi ah an um. Asinan khuangcawi thlarau cu Pialrang an kai. Kuangcawi pawl an fanu in mi an ngai asile an pa le khal pialrang an kai thei lo an ti.\nMitha milian pawl cu an thahmi rannung le an kahmi ramsa pawl kha mithi khua ah an khawr luailo tin an ruat.\nNunau thih tikah (fala)\nTlangval nei hrih lo sualpi lo mi an thih le an thlan ah Thulhkawn an phum cih theu. Ziangahtile Tloleng timi ruapum pakhat te donmi lilawn an zawhter. Tlangval sualpitu nei lo fala pawl cu, Khal Thang timi pacing a zang thulhkawn can nei pa in, a zang in raalkhat thleng ko a rak phirh vurvo an ti. Curuangah fala hrekkhat pawlin hla an neih mi cu, “Rak tlan aw law khai ee, Khal Thang zang tiu tio, Keimah te ka r alai ee, rua Tloleng in”.\nNupi nu thi\nNupi nu nau hring thei lo ih thi le naupai lai ih a thi khi “Puthih” an ti. Puthih ih a thi mi pawlih thlarau cu rua thlekmi hriam maktak kha an kut inan zuutter ih an kut hmuah a tlek thluh. An pasal maw sungkhat pawlin maw, sia ruakhnah an thah sak asile sia khuk vun te kha an kut ah an dam ih a tlek dem deuh an ti. Curuangah nei lo cingten sia ruakhnah ih thah an zuam tentonak a si. Puthih in a thi mi pawlih thlarau cu Sumphur ah a lut an ti. Curuangah an remtunmi parah hreitlung pasarih an taar theu. An tapa pawlin Sumphur thing an va lakih hreitlung in parhtheh ko an vac eek. Cutikah an luat an ti. (Cucu an ruak lai ah a si)\nNupi nu thinei lai thi\nThikaang hrih lo nunau thi pawl cu an thlarau tlang parah a tawi an ti. Tlangtawi timi cu hramlak tlanglak ah an vaakvaai tinak a si. An tlang toih caan mal deuh seh an ti ih ”Nizoh” an tuah. Nizoh timi cu ”Nizarh” titluk a si. Mithi thlarau khui hman suak lo in innsungah an khum tinak a si. Sia ruakhnah ih a that thei pawl cu ni hleinga sung an zoh. Vok ruakhnah ih that pawl cu ni sarih an zoh. Ni a kim tikah vaang hlanin “Mithi feh” an ti ih sangka an ong. Meithal an kap. A riahpitu an zate`n thlan ah an tap vualvo. Cuti-ih mithi a feh lo a sile an thlah ihsin thok in mithi thlarau cu tlang a tawi, an ti. Tlangtoih mi aiawh ah an ti-ih a sungkhat pawlin hnartlangah deute an suan sakih meisa an tihsak ringring. A thih thla a cem in a thlarau cu Zinghmuh in mithi khua ah a feh tin an zum. Thikaang zo pawl cu tlang an tawi lo an ti.\nCu le Sanu in puantah phunphun thiam pawl cu an thiamfung in a rak vuak ciamco. Sia that ih vaaipuan sin pawl cu Sanu in napin a rak hrem. An vaaipuan ahcun “Aikehleng” (thiam hnanat) an ti ih vaaipuan phun dangih an phum aw asile Sanu in aikehleng tah a thiam lo ruangah a khawng ngam lo an ti.\nCuti`n nunau thlarau tlangtoih sung cu an sungkhat zate`n innleng ah an riak theu. Ziangahtile tlang an toih sung cu an thlarau innah a tlung phahphah tin an zum ruangah a si.\nLaicar thih tikah\nLaicar timi cu naute suakpek te, zarhkhat hman kim lo naute thi pawl cu “Laicar” thi an ti. Laicar cu minung cazin ah an ret lo ruangah an thih vete`n an phum. Zanlam ih thi asile vaang hlanah an phum. Laicar thi cu thlan ngaingai siloin leibeel(belrua) sia in an phum theu. Minung ih an siar lo ruangah topi awk daan asilo. Nu le pa khalin ngai lo ding. Laicar thi thlarau pawl cu hnawiti asilole pawhteti khop lo ih thi an si ruangah mithi khua ahcun lianger par tizu in an cawm. Cuihruangah Laicar thi naute thlarau pawl cu hl ate an nei. Cumi an hla cu: “Lianger tizu te ka zuuk ah, Ka nui` hnawiti ngai lem hlang” an ti-ih vate in pangpar an tlan ih a tizu an in vek khin lianger tizu thlumte cu an tlan ve an ti.\nCu ruangah nupi nu nau nein awn lo pawl an thi kaang ding an hngakhlap tukih an thi cu hlamphei (Leibeel kuai phelte) in meisa ah an kang. Cu tikah thi nei nawn lo in an thi cu a kaang tata a si an ti.\nFala tlangval thih tikah\nFala le tlangval an thih tikah “Hniarkiak” an tiih khawsung mi zate`n mithi an phum zan cu zianghman hnatuan lo in an uul. Zozo khal ziang te hman tuan lo dingin tlangaupa tlang an au ter. Nunau khal pathnuk lo dingin tlang an au. Laicar thi khal cu vek thotho in an uul.\nMithi pawlih zalampi bik\nMithi thlarau cu zozo khal asile an mai inn ihsin an suah hnu-ah mithi khua lam pan in an feh thluh tin an zum. A hmaisabik ah Tuarthlua tlang ah an feh. Thu ngaingai a si maw ti-ah an fehnak Tuarthlua tlang ahcun an feh hlanah Vutcam an retih a thaizing an zoh sal tikah keneh a um ngaingai an ti. Tuarthlua tlang ihsin mithi thlarau pohpoh cu mipum an siar ti tluk in an ruat. Tuarthlua tlang timi cu a tui Ramthlo tlawnginn sak tlang bote khi a si.\nMithi thlahnak ni a kim tikah innsaang hotu bikin hi tin a thlah ta.\n“Khalen… Kan sung zate le\nNa thian na rual pawlin kan lo thlah a si.\nZokhal in seherh aw hlah.\nDunglam khua hoi loten feh.\nLungawi aipuang ten feh aw”\nCuti`n Tuarthlua tlang ihsin Zinghmuh tlangpi pan in an feh tin an zum. Zinghmuh tlangpi le Tuarthlua tlang karlak ahcun a tui Ramthlo khua umnak khi Pu Hmun Ung ih khua a rak si dah ih mithi thlarau pawlih feh thawm, an ruakhnah rannung pawlih kuang awn tla, naute pawlih Hankhing (Khing dawron) awn ti pawl tla hi an rak thei ngaingai an ti. Cuti`n mithi thlarau cu Zinghmuh tlangin mithi khua Zinghmuh khawpi pan in an feh tin an zum.\nZinghmuh tlang an thleng ngaingai ti an zumnak hi thuanthu pakhat an nei lala. Cumi cu, hlanlai ah pacangtha Pu Zal Hrang timi a rak um. Fanu mawite Dar Luan a nei. A lo rawl ngalrual in an ei sak ciamam. Zankhat cu a bawh ih a hotu bik Ngalcang a ho thiamtleng can a kap. Thi lo in a tlan. A dawi vivo ih Lasi pawlih hotu bik a si ruangah an siang lo tukih a dang Ngalcang sumsarih in an thleng sak. Pu Zal Hrang khal a lungkim thei lo ih a dawi vivo.\nA netnak ah Tankham thuai ah Lasi fala pathum pawlin a Ngalcang kahmi cu a hma an rak buahsak rero in a va tawng. “Ka sa kahmi in thleng sak. Ka duh hrimhrim lo” a ti. Lasi pawlin an leem rero nan a duh cuang lo. Curuangah a fanu Dar Luan cu an thah sak. Dar Luan ruak cu an phum. Mithi feh ding ni a kim ih a pa cu vaanghlan in a rak tlan ih Zinghmuh tlang nisuahnak lam ih Tuarthlua tlang in a fanu Dar Luan cu a rak bawh. Vaang zawngah a fanu Dar Luan ih thlarau cu a ra ngaingai. A pa in hmakhat te ah a pom cutci. Dar Luan in ka pa in i kai a si ti a theih tikah tihzungza a phunphun ah a cang. Asinan a pa in, “Ka fanu ti ka lo theih hnuhnu ka lo thlah dah lo ding” a ti ih a tang nasa. Asinan a fanu in “Ka pa i thlah aw, na duh si lo” a ti. Na duh si lo a tinak cu Lasi pawlin a kah mi Ngalcang a ho thiamtleng can kha an siang lo tukih a dang Ngalcang in thleng an tum tikah a duh lo ruangah a fanu Dar Luan an thah sak ti a theih ruangah cu ti-ih a tinak a si. Laimi pawlin mithi thlarau cu Zinghmuh tlang in mithi khua-ah kan feh a si ti hi an rak zum.\nMithi khawlipi ah\nCuti`n mithi pawlih thlarau cu Zinghmuh tlang ihsin mithi khawlipi lam pan in an feh lan vivo. Mithi khua thlen hlanah tiva(asilole) hawrkuar thukpi a um. Cuih hmun cu khui khalin heel theih a si lo. Mithi khua feh theinak dingah ruapum pakhat te don mi lilawn a um. Cumi lilawn cu a hmin ah “TLOLENG” an ti. Tloleng ti cu a her rero tinak a si. Cumi tloleng cu pacing tihnungza maktak, Khal Thang timi pa in a rak kil ringring. A ra mi pohpoh cu Khal Thang tong lo in an luat thei lo. Khal Thang cu a zahmawh thulhkawn can a sau. Cumi a zahmawh in khatlam raal thleng ko in a phir theu an ti. Khal Thang ton ding cu thia le khur in an tih.\nMithi khua lal sanu le sapa\nCuti`n Khal Thang hnen ihsin raalkhat an kai hnu in mithi khawpi lut dingah khawsuah in mithi khaw Lal Sanu in a rak bawh lala. Sanu hi mi hrekkhat sim daan ahcun fapa Sa timi a nei ih ruangah Sanu, Sa ih nu tinak a si an ti. Cucu a dik asile Sanu cu nunau si dawh a si. A inn kiimveel in Bungpi, Rinim le Kuakuai thing in a khat ih a niim liailiai an ti. Hla ah hi tin a um;\n“Rua tloleng tih hmang ning i paw lai ka kah mi Ngaurang pa nih,\nSanu kot lei an phun Bungpi cu vun vawk bal lai Zawngrual nih.\nHimi hla hi Sapi cang kap lo, Zawng le Ngau hrawng kap pawlih hla a si.\nSanu ih inn disap hrawngah a si hmang, ”LUNGMOLH TI” asilole ”LUNGHLOH TI” timi a um. Mi hrekkhat cu lungmolhnak le lunghlohnak siloin lungfimnak a si titu khal an um. Cuti`n Lalnu ”SANU” ih hnen a thleng pohpoh cu an sinak hnakih sang deuh in an rak khawn ciammam. Cuti ih a khawngtu (asilole) a zuamtu dingah amah rori lawng siloin a ratu ih sinak thawn a dengaw tawk ding mi pawl thawn a khawn awkter theu an ti.\nDar Luan kha Sanu hnenih a thlen tikah Sanu in a khawngtu dingah pinu a fial an ti. Cu tikah Dar Luan ih khawnnak hla pawl cu;\n“Miphun ah dir hlah law na hmel ee nan hliah lang ka ti,\nAn ven thawithum hni le maw taivel rang rual lawng ngai ka sam.\nHlawn Kip a tlemtu Dar Luan ngai ka si.\nHitin hla thawn an khawn ciamam tikah Pinu cu zianghman simrel ding thei lo in a um an ti.\nCuti`n Sanu in a khawn theh hnu in a inn kiangih Tithiang le Lunghloh ti, timi cu a tulh (hrekkhat in a theh) ih cuih sic un an minung sinak thinlung cu mithi khuaih luh ding cu an hiar zet. Minung an ngainak le an lunglennak cu a hlo theh. Cule zianghman thukthunnak um lo ten mithi khua pan in an feh ngohngo an ti. Sanu an phuh mi hla pakhat,\n“Sanu khawnhai nu cu vun hrial lang,\nKhawsuah an hauhnar leng in”\nSanu inn ihsin mithi khua ziin le Pialrang ziin cu a dangten um sehla a dawh. Pialrang kai lo ding pawl cu mithi khua ah an feh. Pialrang kai ding pawl cu Sanu inn ihsin ziindang a feh ih PIAL timi lungpheng tumpi ih khar mi sangka pakhat a um. Cumi sangka in a lut ih PIALRANG timi ramnuam sungah a lut. Himi Pialrang a kai thei pawl cu, (1) Naute thlarau (Laicar), 2 Hrangthum thuan pawl.\nHrangthum thuam timi hi,\n(1) Khuangcawi an fanu upa bik, tlangval ngai lo pawl,\n(2) Sa phunkip kap pawl,\n(3) Fapa pathum le fanu pahnih (a mal bik panga) nei pawl.\nHi ti a si ruangah Pialrang kai cu a ol lo zetih an ruah mi a si.\nMithi thlarau zinghmuh tlang ih fehnak ziin(zum daan pakhat)\nRawncung timi veng (Zinghmuh tlanghram veng hmin) ihsin Zinghmuh tlang hung kainak ziin a um. Hmaisabik RAWKAT timi hmun an thleng. Cuihsin tlangah an kai so vivo. Lamziin a sohtuk ruangah an hmai ih a kaitu pawl TAW cu dungta kai pawlin an hun hmu thei. Curuangah cuih so cu TAWTLANG tin an ko dah ta. Cuih so a cem zawngah lungto pahnih karlakah ben aw rero ih feh a si. Mitum deuh pawl cu an tet zet cing in feh a tul ruangah cuih hmun cu TAWTEET tin an ko. Zinghmuh tlangzim thlen zawngah lungpang hrap zet pahnih kar lakah feh a si ih SUAHKA tin an ko. Nunau hring lai thihsia ih thi, Sia ih ruakhnah lo mi pawl cu SUAHKA an feh lai ah lungrial in a rial pem thluh ti a si. Sia ih ruakhnah mi pawl cu Siaphaw an sin ih lunghriam in a hriat pem thei lo.\nLasi hi vanmi an si ih milai le Pathian karlak ih hnatuantu tlalektu an si an ti. Cule Lasi in a hleice in ramsa le Ngaleng tla an kilkhawi si dawh a si. An hla ah tla hi tin a um,\nKawl suak rallawn surhin ka zam lai,\nLasi zuat ngaleng thlem thiam”\nLasi hi cungluphir hnakih niam deuh in an ruat. Cule milai ah tla an cang thei. A tambik cu fala ah an cangih milai thawn an pawl aw thei an ti. An tlangval in an pawl awk daan an phuan le an hua ih an that theu an ti. Milai thawn an hmuh thei awk nak bik le an umnak ti ih an ruahnak hmun cu Lusei ram ih Tankham le Lurhkham ah a si. Lasi fala hotu bik cu Cong Tin Ler a si ih Tankham ah a um an ti.\nZoh khawm mi,\nRev. Hrang Kap Hnin khawm mi “Khuahlan Laimi pawlih Thihhnu Nunnak an zum daan” FCLS, BM khawmpi, Tamu 1997\nRamthlo Uknak zung ih record nganmi.


ZOHṬHIM TLAK CAZI U SAN NI - Chinland Today Media\nJune 1, 2017 1:02 pm·0 comments\nLeitlun Ralpi vei hnihnak a can hlanah Yangon khawlipi ah Perock tiih kawhmi Mirang pawl ih company pakhat ah Mirang (10) le Kawlram mi cazi (60) pawl cu hmunkhat ah hna an ṭuan tlang.\nNikhat cu an hnaṭuannak zung ih luhnak sangkapi cu darwan in ṭha ten a rak khar ngah lo. Curuangah thli a hran tikah sangkapi cu a ong aw thul, a khar aw thul in a um rero ih, a awn ring thawn hnoksak a um zet.\nCompany ih hnaṭuantu vuanṭhan zate an kim nain zozo khalin sangkapi awn cu thei lo vekin an umsan ṭheh. Curuangah sangkapi ihsin umtu U San Ni cu a um thei nawn lo ruangah sangkapi lam ahcun a feh vivo ih sangkapi cu ṭha ten a vung khar. Hi ni ih thil umdan hmuahhmuah cu manager in a hmu ih thil umdan le cazi U U San Ni ih hmin pawl kha ṭha ten a rak ngankhum.\nKum a cem tikah company hnaṭuantu pawl cu thla hlawh ṭhan an si ih, an lung a awi nasa. Manager in kum khat hrangah a ṭhang hi fang (5) lawng a pek. Asinan cazi U San Ni cu kum dang ih a ngah dahmi hnakin a let li tam in a ngah. Cuih thu cu vuanṭhan zaten an lungkim thei lo. U San Ni cu a let li rori tam in a ngah hi a dik lo tin manager hnenah duhphorhnak an nei.\nCutikah manager in, “Nan zate in hnaṭuan hi thinlung tak in nan ṭuan lo. A mawinak men fang in nan ṭuan. Zung ṭum caan hi nazi 4:00PM a si nain, nazi 3:00PM a kim cun nan cafung, nan file pawl le nan thilri dangdang pawl bizu sungah nan thun/ret ṭheh zo. Hnaṭuan laklawh zet lai khal nan cawl. ṭheh ko in ka ṭuan ding timi lungput hrimhrim nan nei lo. Curuangah kum a cem tikah kum dang ih tidan keel ten fang (5) lawng ka lo ṭhannak a si. Asinan U San Ni cu nannih vek a si lo. A zuam ih taimak a suah. A lungput a ṭha. A zelthem dah lo. Ruahpi sur dingih thli hran ni ah a hmaiih cazi mi (15) lan in sangkapi a vung khar. Nannih cun cuih sangkapi cu nanmah thawn pehpar/seng aw lo vekin nan um men. Curuangah himi copany le zunginn sungih ummi hi ka ṭuan ding hnaṭuan hrimhrim a si thei ih, ṭuantu cu a let li (Ks.20) ṭhan in ka pek,” tin a ti.\nCucun a lungkim lotu pawl zozo khal ṭong ngam nawn lo in, thengre vuakthlak bangin ziang awn-au khal nei ngam nawn lo in manager zungkhan ihsin an suaksal.\nU San Ni cu amai’ san lai ah hna a ṭuannak ah dik zet, fel zet, rinsan tlak zet le taimak suah in zuam zet ih hna a ṭuan ruangah a san sungah mi ih neihnak dawtu si lo in, mi ih dawtmi dinhmun ah a um thei. Kawlram mi micungcuang le zohṭhim tlak mi (100) an hrilmi sung khalah a tel baan thei. A mizia, a sinak le a lungput umdan cu a hnuailam vekin a sinak theitu pawl le thuthuan ngantu pawl in an tarlang.\n(1) A thinlung a pacang ih, nasatak in a zuam.\n(2) A dik, a fel.\n(3) A dikmi cu raltha zet in a tuah ngam.\n(4) A rinum.\n(5) A parih thil ṭha tuahtu pawl a hngilh lo.\n(6) A hnaṭuanpi pawl a duhdawt thiam.\n(7) Peksuah nun a nei.\n(8) A hnakih upa a ṭihzah, mifim pawl a kom.\n(9) Mi hnenah ruahnak ṭha a dil.\n(10) Biaknak a upat.\n(11) Phunhnam duhdawtnak a nei.\n(12) Tisa nom cennak le thil ṭha lo pawl a hrial.\n(13) Hna ṭuannak ah cin le daan felfai ten a nei.\n(14) A hna ṭuan a upat.\nCredit: Dahma Gawtaka U Maung Maung (၁၉၉၉ -မတ္လထုတ္ သင့္ဘဝေအာင္ၿမင္ေရးမဂၢဇင္း; ျမန္မာလူေက်ာ္ ၁၀၀ – ေမာင္ေဇယ်ာ)


NLD Cu A Thawknak In Buainak A Tong - Chinland Today Media\nMay 6, 2012 8:45 am·0 comments\nParliament pawl ih thu kamnak an neih mi daanbu (constitution) cafang pawl cu rem ding in an dil nan a net nak ah cun acozah ih a ret cia mi daan pawl vek in thlun in thukamnak (oath) neih ding lungkimnak an neih thu NLD party hotu Daw Aung San Suu Kyi in a sim.\nKarlak hrilawknak ih tling ding in me a rak petu pawl mithmai zoh in le Parliament ih an tuan pi pawl ih duhnak thlun in tlawngkai nikhat ni ah lungkim ding in rel cat a si thu hotu bik in thuthang la tu pawl hnen ah a sim.\nParliament pawl thukamnak an tuah ih an siar tel mi cafang ah daanbu cu ‘hum in kan kil khawi ding’ ti hnak in ‘upat in kan thlun ding’ ti si sawn sehla ti ih an dil mi cu dil nawn lo ih an thlah awk mi sawn a si. Tui thukam tuahnak ah hicu daanbu thu lam men a si ih ramthu thawi a pehthlaih awk tuk lo ruangah an thu kan thlun men nak a si a ti.\nKarlak hrilawknak an neih lai ih mipi pawl hnen ih an rak tiam ta mi thudik ih uknak (ta ya upadi soe moe yi), mipi hnen ih daihnak thleng ding in le daanbu rem thatsal ding thu pawl kha cu NLD ih U Ong Kyiang in kan ral ring man hrih lo a si ti in Mizzima pawl hnen ah a sim. “Kawlram ih ramthu ah khat lam le khat lam remaw zet tei kan ti awk thei a tha ti in kan ruat. Curuangah Parliament tonawknak ah tel ding in kan relcat nak a si. NLD ih din hmun ah cun kan ralring man aw lo a si bik” ti in a sim bet.\nNLD pawl in hi daanbu remthat thei a si ah cun an hlawh tling ti ih ruah theih a si. Nan tu ah cun a tir te ih sin remthat lam si lo in thlun lam ih an thawk.


Rakhine in Yangon ih phurlut mi Pehtlaih thei lo minung 2000 luan | Falam Online Media\nRakhine in Yangon ih phurlut mi Pehtlaih thei lo minung 2000 luan\nSeptember 2, 2020 September 2, 2020 admin\t0 Comments\nAugust 10 hnu, Rakhine ihsin vanzam thawn Yangon ih phurlut mi minung 5409 cu Myanmar cozah in pehtlaih in harhdamnak zohfel ding ih fial a tum mi ah, a hrek hakih tamsawn cu an pehtlaih thei lo tiah rampi harhdam zung in a tarlang.\nMedical Research Department in August 30-31 ih an pehtlaih mi minung 3043 ah phone kai ih thuhla țhate’n simtu zatek 48.18 an um ih thuhla țhatei’ rel duh lo le phone thla hrim zatek 58.12 an um.\nPublic Health Department in an pehtlaih mi 1716 ah phone kai ih thuhla țhate’n simtu zatek 43.47 an um ih, thuhla țhatei’ rel duh lo le phone thla hrim zatek 63.71 an um. Phone kai ih thuhla țhaten reltu lak khal ah a hrek hrawng lawng in Cozah thusuah an thlun.\nMyanmar ramsung ah a ni nii in Covid 19 nathrik a karhzai vivo ih ṭhat lam pan thei ding beisei in cozah pi in a pehtlai thei lomi khualtlawng sukso hmin cazin pawl cu social media ah a thlah ih harhdam zung lam pan lohli hai dingin le cozah thusuahmi daan an thlun lo ahcun a ṭuldan vekin hmalaknak an nei ding thu, rampi Harhdamnak le Lehpannak zung in a phuang.\nTu dinhmun ah Myanmar ramsung ah Covid 19 mina 938 an um zo ih cu pawl lak ihsin mi 6 thi in mipum 357 an dam sal a si.\n← A Hardcore Fans pawl in Benjamin Sum an Mangbangter – VIDEO\nChin mi in Numi kan hmuhdan Thleng A Cu Zo →\nRam hruaitu tiih ruatawtu Min Aung Hlaing a mualpho leh ta\nPalik zualko ṭheutu Kalaymyo Pa cu a Venghnen pawl in an Mual Phoh\nMarch 4, 2021 March 4, 2021 Ni Hnem Sung 0\nVui suaksual in kum 6 mi tel in Mipali Cil That\nNovember 13, 2020 November 13, 2020 Ni Hnem Sung 0


NUNAU SUNGHRUK TAMPI RUTU AN KAI – Times Of Chinland\nJapan Police pawl cun pa pakhat ih inn cu thupte zumnak in an lut ih cek na hai khaw nunau pawl hmanzo mi Bra le bawngbite 200 lenglo cu an hmu ih cupa cun a ruk mi a si thu police hmai ahcun a phuang.Tomohiro Honma timi pa cun hnipuan Dawr pakhat ihsin nunau bawngbite 12 a ruk an hmuhnak ihsin a thupten a dung an thlun ih tuvek ih an kaih theinak a si.\nHi kum 31 ih upa Honma cun January thla ah Kanagawa khawpi Takatsu veng ih Dawr pakhat in cui nunau bawngbite 12 a ruk mi a si tiah thuthang cun an tarlang.Cutin Police cun a umnak inn cu an cek ih a dang bawngbite le Bra 200 lenglo an hmusal ih Honma cun hizat nunau sunghruk pawl cu hmun dangdang 50 lai ihsin a rukkhawm mi a si thu cu a phuang aw a si.\n“Nunau sunghruk pawl hi ka duhtuk.Hivek thilri pawl hi ka hiarnak rehternak ah ka hmang a si”tiah Police hmai ah a sim.Kan dung thlakhat lai khalah rukru pakhat cun Victroria’s secret Dawr ihsin Nunau sunghruk a ruk mi an hmuhnak ihsin a umnak inn cu an cek ih Pound (18,000) man rori nunau sunghruk 1000 lenglo an rak long zo.\nJAPAN PAWL YANGON AH HNAWMHNE SAR


Obama Ih Ruahman Nak Pawm - Chinland Today Media\nJanuary 30, 2009 6:25 pm·0 comments\nUS House Of Representatives In Obama Ih Ruahman Nak Pawm\nUS rorel nak In sang pakhat House of Representatives cun President Obama ih ruahman mi America ram sumpai dinhmun tlasia tundin salnak dingih dollar Billion, 825 cu hmangthei dingin an pawmpi felzo ih, Himi vote laknakah vote 244 in an pawmpi ih. Vote 188 in pawmpi lolam ah vote an pe. Republican rorel tu pawlcun an rak relzo vekin hithu ruahman nakcu a taktak ih hman theilo dingmi leh thil harsa tuk asi tiah vote laknak khalah zohman in a pawmpi zawng in vote an pe duhlo.\nHiti vekih House of Representatives in a pawmpizo ruangah Senate in a ngaituah betsal a ttul dingih. Hi House ah hin Democratic member pawlih telnak a malsawn ruangah hi ruahhman nakkhal in dodal nak nasa zet a tawngthei lai tiah zum a si..\nLTTE Pawl An Tlasia Vivo\nSri Lanka ralkap pawlcun LTTE hotu pa V. Prabhakaran cu kaih tih in a relh nak hmun dangdang ah a thawn vivo tiah an sim. Killinochchi khalah tuihlan ih a rakrelh naktheu leilung kawsung cu Sri Lanka ralkap pawlin an hmusuak zo ih Mullaitivu kiang hramlak ih LTTE pawlih relhnak hmun Visuamdu khal Sri Lanka ralkap pawlin Raldo nak vanzam thawn an kap rero laiih LTTE pawlhi Sri Lanka ralkap pawlin an kawtawp tiang an nawr rero ruangah an talbuai zet tiah Sri Lanka ralkap thu puangtu cun a sim.\nJapan In Raldo Nak Lawng Somalia Ah Kuat\nJapan cun raldo nak lawng leh Navy ralkap ziangmawzat cu Somalia tipi thuanthum ih lawngruk hmang misual pawl donak ah telve dingin a kuat. Himi hi an ram Cozah dodal tu Opposition party cun nasa zetin an dodal ih. An duhlo naksan bikcu ramdang do awknak ah leh siim awknak ah Japan ram hnuklut tuding Point tumzet asi an ti. Leitlun ralpi 2 nak hnu ih Japan ram dan ah. An mah kilhim awknak ih doawknak lawngah Japan ralkap hi an telthei ih. Mah kilhim awknak siloin.raldang an dolo ding tiah dan an raknei. Asinan Cozah lamcun himi hi ramdang siim leh donak silo in misualpawlih thilti mi an kilding asi sawn tiah an simve. Defence Minister Yusukazu Hamada cun an lawngpawlhi Japan sundawngpawl kilhim dingih thlahmi an si tiah a simbetih. Lawng rukhmang misualpawl hin Japan lawnghi\nvawithum an kapzo ih. Japan lawngcu rukhlo mi cu neihrihlo hman haisehla kilhim an ttul asi tiah a simbet.\n[ Himi laiah Japan Court in misual thiding ih thu a relsak mi minung 4 cu an that salih.\nHi pawlhi Tokyo, Nagoya leh Fukuake ah thah an si tiah Kyod News Agency cun a sim. Leitlun ramtam zetih sawisel leh dodal nak lakah Japan cun Misual thitlak ih a ruahmi cu a that rero laiih. Nikum 2008 ah khan minung 15 a that ih 2007 ah khan minung 9 a thatzo Japan Cozah in mi a thah mipawlhi a thupten hmunkawnker deuhah a that theuih. Amnesty\nInternational, Cun misual thahnak danhi hmangnawnlo dingin Japan hi a nawr ringring nan tu khalah Court in misual thiding ih thu a pekmi minung 100 lenglo in thawngin sungihsin thih an hngaklai.\nBan Ki- Moon In Gaza Bawmnak ah Dollar Million 613 a Ttul A Ti\nUN Secretary General Ban Ki- Moon cun Israel in Gaza khawpi a kahsiat mipawl bawmnak leh tundin salnak dingah dollar Million 613 a ttul a ti. Hi thuhi Davos ih World Economic Forum tawnkhawm awknak ah a sim. Ban Ki- Moon cun hi doawknak ruangih thilsiat leh thil ttul pawimawh a tamtuk ruangah sumpai hi a cemtam lo theilo a ti. Hi paisa thawhkhawm dingin ram dangdang a dil vivo zum asi ih. Israel leh Hamas pawl in rualrem nak Ceasefire an tuahhnu khalah Ban ki-Moon hin Gaza hi a vazoh ih Do awknak sulhnu leh thilsiat pawlcun a thinlung an tibang zet thu a simih Bawmnak hi zamrang zetih pek an ttul thukhal a sim.\nIran President In Ngaidam Dilding Ah US Phut\nIran President Mahmoud Ahmadinejad cun US in tuihlan ih Iran mipi hnenih thilsual a tuah ruangah Iran mipi hnenah ngaidam dilding in US President Obama a phut. Iran President cun Khermenshah ih thu a sim nakah a liamcia kum 60 ah khan US cun Iran mipi pawlcu rak dodal in an hrangih buainak leh harsat nak thlen a tum ringring tiah a sim. Iran President Mahmoud Ahmadinejad, cun Thiltha zawngih thleng danglam tumtu, Change, Change, ti ih Au rero tucun Thiltha danglam ih thleng awkter a duh asi ah cun Iran mipi hnenah ngaidam a dil hmaisak atul a ti.\nUS President Barack Obama cun kandung tlawngkai nikhat ah khan Saudi Arabia ih Arabic TV Network hnenah Iran in a kuttum hum a phelh asi ah cun US cun rualpi tha siding ih banphar a hrehlo tiah a raksimzo. Iran President Mahmoud Ahmadinejid hi tuikum June thlaih President hril awknak dingah cuhsal atum ih tlinsal khal a zum aw ih. US thawi rualrem nak boruak tha tuahthei nak dingah cun Obama thawi an kawm ngaih awkzet a tul hmaisa ding ah zum asi. Iran President ih lungawilo mi US in Iran hnen ih thilsual a tuah micu kum 1953 ah Iran Cozah hlawnthlak tumtu pawlkha US in a rakbawmih. Kum 1980 hrawngah Iran leh Iraq an rakdo awk laiah US in Saddam Hussein an rak tanpi kha a si. Iran President cun America in a thinlung thlakthleng a tumcu thil lungawi um asi nan a thil tuahmi in a langter a tul asi ati.\nPolitics timi ah kumkhaw hrang thu hnget timi a um theilo. Tuisun ih naral kha thaisun ah narual asi sal thei.Tui sunih na rualpi thazet khal thaisun ah naral asisal thei, Cu ruangah Politician Mifim pawlin an hmailam cansaupi hrang thu ruatban cia in thu an rel ttheu a si,.


Sri Lanka ramsung Tipi ah Ziinan phur Lawngpi A Kang – VIDEO | Falam Online Media\nSri Lanka ramsung Tipi ah Ziinan phur Lawngpi A Kang – VIDEO\nKuwait ihsin India lam pan mi ziinan phur New Diamnond Lawng pi cu Sri Lanka ramsung Tipi a thlen ah a kang.\nNew Diamond Lawngpi cun 270,000 metric tonnes ziinan a phur ih Lawng par ah hnaṭuan minung 23 an um.\nLawngpi cu Ziinan tamzet phur in Kuwait in a poksuak ih 3 September ah ,Sir Lanka, Ampara district thawn peng 20 luan hlatnak hrawng a thleng ah a engine a kang tiah Sri Lanka Navy Capt Indika Silva in a sim.\nAmah cun, “September 5 ah a feh tumnak hmun thleng ding beisei a si nan hivekin vansiat an tong. Lawngpi in barrel million 2 tluk hrawng ziinan a phur. Asinan, meikang nak cu engine lam a si ruangah Ziinan umnak lam a tham ban lo.”\n“Lawng par ih hnaṭuan minung 23 an um ih engine puak ruang ah Filipine rammi mipakhat nasaten hrimhma a tuar. a thi maw nungding tikhal reltheihlo” tiah Sri Lanka local media hnen ah a sim ih “a tu ahcun mei kan phal thei zo” a ti.\n← Israel : Tel Aviv khualai takah SiiChauch (Weed) an Vorh – VIDEO\nKa Pi Na ThuThu Si Seh – Pu Khuang Lian Sum →\nJanuary 23, 2021 January 23, 2021 Ni Hnem Sung 0\nTui ni cu 21st pathum dengaw ni Nipi danglam a si\nJanuary 21, 2021 January 21, 2021 Ni Hnem Sung 0\nHepatitis C virus hmusuaktu Scientists pathum in Nobel Prize sunloihnak Dong\nOctober 6, 2020 October 6, 2020 Ni Hnem Sung 0


KAWHHRAN IH THLA AN CAM TIKAH THIL CANGSUAK A UM RINGRING - Chinland Today Media\nSeptember 17, 2009 2:06 am·0 comments\nThlacam lo cun huham/thiltitheinak kan nei lo. Jesu in hitin a ti, “ Kei tel loin zianghman nan tuah thei lo.” ( John. 15:5). Thlacam hi kan bulpak nun le kawhhran nun ih a pakhatnak thupi ih kan ret a tul. Apostalpawlih cangvaihnak cabu hi Jesu Khrih in a kawhhran paltlang ih Thiang Thlarau hnatuan a si. Kan Bawipa Jesu Khrih hi leitlun ih a um laiah thu a sim, thu a zirh. Van ih a kai hnuah, cuih a hna cu a taksa a si mi a kawhhran hmangin a sunzawm.\nKawhhran hmaisa kan zoh asile mi malte an si nan, thilropi tuk an tuahsuak. Tuih ni ih kawhhran thawn khaikhin in ruat hnik aw. Thimnakah tuih ni kawhhran cun pawlkawm tum tla kan rinsan. Kawhhran hrekkhat tla cun kumtin an kawhhran hruaikaihawknak dan tla an rem ih, an kilthat lo cun Pathian in hna tuan thei lo dingah tla an ruat. A taktak ah cun kawhhran hmaisa pawlin milai tuahcawp hruaikaihawknak dan an nei lo. Pathian in nasa tukin a hmang hai.\nTuih ni kawhhran cun Bible tlawng sang ih degree sang ngah hruaitu tla kan rinsan. Training kai tulzia le athupitzia cu kei khal ka zum ko. Bible tlawng khalah zirhtu saya ka tuan ve dah. Keimah rori khal Bible tlawng ka kai dah. Asinan Apostalpawl cu “tlawngkai lo le zirnak nei lo an si ti an theih tikah an mang a bang zet.”\n( Apo. 4: 13). Anmai san ih biaknak lam zirnak Rabbinical tlawng ih zirnak nei an si lo tinak a si. Tuih ni ih kan beisei vekin zirnak sang nei kawhhran hruaitu an nei ve lo nan, kawhhran hlawhtling an sizia hi a makin a mak. Sum le pai lam zoh hrih hnik uhsi: Tuih ni ah kawhhran tampi cun sumpai tampi budget suai ding an neih lo cun ziang khal tuah thei lo dingah an ruataw. Peter in hi tin a ti, “Cule Peter in, “Sui le ngun ka nei lo. Asinan ka neih mi ka lo pe, Nazareth Jesu Khrih hmin in ding aw la, feh aw,” tiah a ti. ( Apo. 3:6). Zumtupawl cu an neih mi an tawmaw ih an eitlang.\nKawhhran hrekkhat cun uktu acozah thawi theihthiamawk le tanpinak ngah lawngah hna tuan thei dingah an zumaw. Zumtu tha acozah hnatuan thuneitu neih hi a sualnak a um hrimhrim lo. Kawhhran hmaisapawl cu acozah hnatuan thuneitu sang khal an um lo. Theithiamawk cu sim hlah, an doral ah ruatin Kristianpawl cu thawng an thlak rero sawn. An vuak, an vel, huat mi an si. Cucing cun thil ropi an tisuak thotho.\nKawhhran hmaisa pawlin pawlkawmpi, member tampi, inn tumpipi, sumpai tampi, zirnak sang nei hruaitu, thuneitu acozah lam ih theihthiam mi le tanpitu an nei hrimhrim lo. Asinan an cangvaihnak, an sulhnu zoh tikah a nasa tuk. Asile an thuthup ziang a si pei? An ropitnak, an hlawhtlinnak thuthup cu “ Pathian thu” ( the Word of God), “Thiang Thlarau” ( Holy Spirit) le ‘Thlacamnak’( prayer) hi a si. “ Thiang Thlarau” parah pumhlumin an hngataw, an thumaw. “Thla an cam” ih “ Pathian thu” an phuang. Apostlapawlih cangvaihnak cabu sungah thlacam ti hi vawi 30 lai a lang.\nTuih ni ih kawhhran cun thlacam hnak hmanin thusim kan uar sawn a bang. Thusim hi a thupi ko. Asinan Apostalpawlih cangvainak cabu ih kan hmuh mi cu Apostalpawlih thusim dunglamah thlacam nun an neihzia khal na hmu ko ding. Kawhhran hmaisa pawlin thlacam ih thiltihtheizia an zum. Kawhhran cu thla an cam le cam lo parah thumawin a hlawhtling in a hlawhtling lo ding. Riahsiat umza le tuksumza a si mi cu, “Pathian ngaisak bangnak” ( 2Tim. 3:5) kan nei. Asinan huham/thiltihtheinak kan nei lo. Pathian hnatuannakah cangvaihnak tampi kan nei nan, rawngbawlnak cu malte lawng. Cu hnakih besiat sawn cu malsawm-thlawsuah dawng zet bang si in, Pathian sunlawinak rahsuah lo, milai sunlawinak lawng a hringsuak. Kawhhran rawngbawlnak hi milai parih hngataw le thumaw hi riahsiat umza a si. “ Thlacamnak” le “ Pathian thu” (Apo. 6:4) parih thumaw ding a si nan. Bawi Jesu cun khraws parah kan hrangah a tuan zo. A Thiang Thlarau in kan sungah atu ah a tuan. Khawvel mipawlin nun an neih theinak dingah thla kan cam le a thu kan ngai tik canah kanmah fehtlang in a tuan.\nKawhhran in thla an cam tikah Pathian in thil ropi a tuah a si. Thil cangsuak a um ringring. Apostalpawlih cangvainak cabu sungah khawhhran thla an cam tikah thil ziangsimaw a cangsuak ringring. Thla kan cam tikah Pathian in ralthatnak, duhdawtnak, huham- thiltitheinak le zangfahlainatnak tla in pe.\nThla kan cam tikah Pathian a cangvai. Kawhhran in thla an cam tikah thil ziangsimaw a cangsuak ringring. Na kawhhranah ziang thilcang mi a um maw? Thla na cam ve maw? Thlacam hi rawngbawl a si ih, na tel ve maw? Tuih ni ih kawhhran cu Pathian- ih lungthlitum thlacamnak rinsan loin thil dangdang kan rinsan a si. Kawhhran thla an cam asile thil cangsuak mi a um ringring, ziangahtile sunlawih ih um thosal Jesu in khawhhran thlacam a thei ih, a phi a pe. Nan kawhhran thla nan cam ruangah thil danglam ziangtal cangsuak mi a um maw?


Nov 11 ah Iron Cross concert a um ding | VCTH\nNov 11 ah Iron Cross concert a um ding\nHome » Awnmawi » Nov 11 ah Iron Cross concert a um ding\nMyanmar raock band hminthang Iron Cross cun November 11 zaan ah Yangon, Pyituh Yinpyin (People’s Park) ah concert ropi tak an nei ding.\nHi concert cu BIG 9 TV thawn tuah tlang mi a siih November 11 zaan ah BIG 9 TV a facebook ihsin LIVE an thlah ding.\nBig 9 TV cun “Get Your Free Ticket” timi program an nei Ticket 3600 vanneitu pawl hnen ah a pek ding. Big 9 TV Facebook page like a tuah ih tuitum concert kha mahtime line ah a share ding, cun cui share mi cu screenshot tuah in an hnen ah November 1, zaan nazi 9:00 hlan ah kuat sal ding, cutiih na tuahnak in vannei mi ah hril na si ahcun Free Ticket na ngah ding.\nNovember 2 sun ah ‘Free Ticket’ lucky draw tuah ding an siih Ticket a cotu vannei pawl cu November 3 ihsin Inbox ah Big 9 TV in an lo run kuat ding.\nIron Cross cu thaizaan, October 28 zaan ah Pyi khua ah Concert pi an nei ding tiah tla theih a si.\nSocial Media hrekkhat ah Iron Cross cu Kalay MTP 4G lawmnak ah Kalay, Tedim, Hakha pawl ah concert an nei ding timi thu cu a dik lo mi a si hmang. Iron Cross lam in siseh, MPT lam in siseh zianghman official thuthannak an nei lo.


Suu Kyi Kiltu Cherry Htet Cu Kum 5 Sung Thawngtla Dingin A Thu An Ṭhencat – Meifar\nSuu Kyi Kiltu Cherry Htet Cu Kum 5 Sung Thawngtla Dingin A Thu An Ṭhencat\nMarch 31, 2022 admin Myanmar 0\nAung San Suu Kyi ih bodyguard Cherry Htet cu ralhrang pawlin kum 5 sung thawngtla dingin a thu an ṭhencat. Tuisun March 31, 2022 sun ah Nay Pyi Daw court in pukmah 505 hmangin kum 2 sung thawngtla dingin a thu a ṭhencat.\nDecember 30, 2021 ah Police Discipline Law pahbal thubuai orhter in kum 3 sung thawngtla dingin a thu an rak ṭhencat zo, zaten kom cun kum 5 sung thawng a tla ding. February 17, 2022 sun ah court hmaiah sualnak zianghman a neih lo thu a rel.\nRalhrang pawlin Cherry Htet an kaihnak a san cu We Love Daw Aung San Su Kyi Page ah, “Ka nu, ka lo ngai tuk” tin ca a tar ruangah le amai Facebook cahmai ah, “Diklonak hi a diklo tin na relsuak ngam lo asilen daiten um men uh. Diklonak cu a dik ko tin nan rel a ṭul lo” tin a tar ruangah an ti.\nSeptember 2021 ah ralhrang pawlin Nay Pyi Daw ah an kai. 2015 kum ah NLD party in ramsung hrilawknak ah nehnak an co ih cutawk ihsin Cherry Htet cu Aung San Suu Kyi kiltu dingah an hril. Aung San Suu Kyi kiang naite ih um ringring a si ih a fehnak hmunkip ah a thlun vivo, ramleng ih meeting ava kai caan khalah Cherry Htet in a thlun ṭheu.\nNurse A Mawi In A Duhnung Tuk Ruangah A Hnaṭuannak Ihsin An Ban\nKalaymyo Sipin Motor 3 Thuhla Ah Hriamkai Pawlkom Pakhat In Thu An Suah, An Laknak San An Tarlang


Bawngbisau Niamte Hruuk Khap - Chinland Today Media\nBawngbisau Niamte Hruuk Khap\nMay 10, 2010 1:02 pm·1 comment\n(low rise jean-wearing)\nBritish tleirawl pawl bawngbisau niamte ih an hruk ruangah an ram khumpinu in daan pahbal ti’n a phuang ih bawngbisau niamte ih hruk a sian nawn lo thu a phuang.\nEllis Drummod, (kum 18) pate cu bawngbisau niam/dawr zetih a hruk ruangah a underwear a langthei ih a hmutu mipi pawlin rem an ti lo ruangah minung thuamhnaw hruk daan ding asilo tiah daan an tat phah a si.\nNupa Sualnak Karhzai\nLeitlun ah fala le tlangval kop pakhat lawng tawk tiloih tlangval fala dang a thupte kop nei an tam vivo ih hleiah nupa sualnak tiang in an koppipawl hnenah an tuah vivo tiah an tarlang.\nHi tivekih no lai suahsualnak hi US ram ah a tam hleice ih tui naite ih tleirawl 783 thusuh an tuahnak ahcun mipa 17 % le nunau 5% pawl in duhdawtmi fala tlangval an neih cing in midang an kop thu an tarlang. US tleirawl 25% cu an koppipawl hnen ah nupasualnak tiang in an tuah vivo tiah an tarlang bet. HealthDay News\nKan duhzet mi le kan sawr tangkai zetmi Youtube (nikhat ih 1-billion video upload tu nei hi) kum (5) lawng ih rei a si timi hi zum um lozet a si. Asinan a rak buaipitu pawlih tanlaknak zarah laarzet ah a cangsuak thei ih kum nauhakte khal a si lai.\nKan dung kum 2005 February ahkhan YouTube tiin hmin an rak pe ih cutin video a phunphun zoh thei dingah rak tuah a si. Kum 2005 ih tawlreltu pawl hi mi tampi an rak si lo nan web pakhat le pakhat tangrualnak an rak nei. Asinan Kan dung October 2006 ah Google pawl hnen ah dollar 1.65 billion thawn in an rak zuar.\nApple company in iPad thar a khawng tam\nUSA ih Apple company tuahmi iPad cu ni 28 (zarh 4) sungah 1,000,000 an khawng thei tiah kan dung May 03, 2010 ah company theuneitu pawl cun an sim. Ahlan ih iPhone thilri pawl cun ni 72 sungah 1,000,000 an khawng thei ih, cucu electronic thilri thar khawng theibik tiah hmin an rak nei dah.\nIpad hi USA ram sung lawngah lei thei a si ih, US mipi 300 lakih mi pakhat lawngin an co ngah tinak a si. Company cun customer hrang lei ding um nawn lo tiangin an khawng ih, a cang thei tawkin tuahber vivo a si tiah an hotu pakhat Steve Jobs cun a rel. Ipad thar hi May thla cem tiang ram dangih zuar an tum hrih lo thu khal media ah an ngan. – dpa\non May 10, 2010 at 1:30 pm\nSi ro ri…Hi ve bawngbitlawn niam te ih kaih hi Mizoram ah khin an uar ve zet ih kan rualpa pakhat nih a hua tuk ih ” Hengho hi an kawnghreng chungah an vawih zu nai” ( Hi vek pawl hi an taikhap tlun ah si voih an thawh) a ti ih dik ka ti na sa. Lai tlangval cu ka hmu dah tuk lem lo. Tui Melbourne khawmpi ah khan khui lam tlangval te maw si, nun simtu nei lo vek a sam khat lam sau zet ih khat lam cu tawi te bawngbisau niam deuh ih hruk ka hmu ih khawpi nun boruak a hip sual pang si kei maw ka ti.


Ro Cotu - Chinland Today Media\nJune 5, 2009 6:49 am·0 comments\nNan sungih hna a ttuantu leilung pumsa duhnak: nupa sualnak le zoh mawi lo nuncan, taksa hiarnak le hamttamnak pawl cu nunter nawn hlah uh. – Kolose 3:5\n– 2Sansiarnak 23-24\n– Johan 15\nKhuahlan Rom siangpahrang pawl in fimnak le tlinnak neitu pawl cu anmai’ dinhmun pehzomtu dingah ro cotu ah an cawm ttheu. Tahtthimnak ah, Juliet Czar in a tupa Augustus Czar a cawm. Siangpahrang hminthang Tiberius, Trajon pawl tla rocotu dingih laak mi an si ih a cawmtu an pa le pawl vekin mi nasa le mi hminthang ah an hung cang.\nZumtu khristian zate hi siangpahrang ih Siangpahrang sin (King of kings) a simi Pathian ih rocotu ding kan si. Bawipa ih mit-hmai ttha ngah ding le a zaangfahnak sam thei dingin ttuanvo tumpi kan nei. Pathian cu ziangkim neitu a si ruangah kannih ih peknak hi a ttulmi cu a si lo.\nBawipa ih a duhmi cu ziang sipei? Pathian fahniang pawl hrangah tthahnem santlai ih kan nun ding hi a si. Pathian faa sinak thawn a tlak aw lomi mizia le nun daan pawl cu kan hrial in kan hlon pei (Kol.3:5). Duhhamnak, le zianghman lo ih nun ai in, Pathian duhdawtnak thei in a hrangah man neizet ih nungtu si kan zuam pei. Zawnruahnak, zaangfah thinpemnak, tangdornak, thinneemnak le thinsaunak pawl cu hnipuan bangin hruk dingah (c.12) Paul in in forhfial.\nNa kiangkap mi pawl in, Pathian ih faa a si an lo ti thei pei maw? Na nunnak ah na hlon dingmi, na ken dingmi pawl thei dingah Thlarau Thianghlim hnenah dil aw. Cuticun Pathian ih rocotu na sinak kha tlingtlakzet in na nunpi thei ding.\nKa suah thlakin misual le tthat lonak lamzin thlun in ka rak vakvai,\nHmanseh sui lukhum khum in le puanfual sin in na inn sungah i umter;\nNa ro cotu dingah ka hmin cu ngankhum in a um zo.\nPathian cu ka Pa tiih kawh le Pathian fahniang bangih nun cu\nPathian hmin thanternak le sunlawiternak a si.


Riittheih ruangih Comedian Bharti Singh kaihkhih tuar cu India mipi mangbang thluh | Falam Online Media\nIndia mipi in zohṭhihtlak zet ih ruah mi Comedian Bharti Singh (Kum 36) cu riittheih thilri ruangah Narcotics Control Bureau (NCB) in zarhte ni ah an kai.\nAn umnak inn le a pasal screenwriter Haarsh Limbachiyaa (kum 33) thawn ṭawmawmi office ah Siichauk (ganja) 86.5 grams hmuhsuah a si ruangah kaihkhih tuar mi a si.\nNovember 21, zarhte zing ah Siichauk grams 40, 15 LSD dots le Nitrazepam tablets phurtu kum 21 mi cu NCB in an kai ih thusutnak an nei lai ah a phurmi thilri a zuar ṭheu nak pawl a phuang suak.\nThuthang an theih hnu nazi kaar sungah NCB Zonal Director Sameer Wankhede hoha mi officer team khat cun Bharti Singh inn le office cu an va siim ih Siichauk (ganja) 86.5 grams an hmusuak a si.\nAn nupa ten palik zung ah thusutnak an nei ih “Siichauk kan fawp ṭheu ko” ti`n an phuangaw ruangah le an inn le office ih Siichauk hmuhsuah a si ruangah Barti Singh le a pasal cu Thawnginn ah an khum cih ih an thuhla zingzio peh vivo an tum.\nBharti Singh cu tulai India comedy show host tu lak ih milarbik pakhat a siih tukhalah Khatra Khatra Khatra timi comedy show host tu dinhmun in hnaṭuan rero lai a si.\n2020, June 14 ih thlaiawthat Sushant Singh thih ṭum ah a falanu in riitthei thilri a pek ringring ruangah lungbuai in a thataw tiih thuthang suak thokin Bollywood khuavel ah riittheihsii an hmang nasatuk timi thuthang a leng ih cuih thuhla ruangah bollywood film star hminthang Deepika Padukone, Shraddha Kapoor, Sara Ali Khan le Arjun Rampal te pawl khal palik zungah ko in Narcotics Control Bureau in thusutnak an nei.\nCuih ṭum in Narcotics Control Bureau cun Bollywood khuavel le riittheihsii pehzomawnak nasaten an haisuak ih riittheih sii ruangah film production executive Kshitij Prasad, Agisilaos Demetriades le Engineer hminthang Shabana Saeed pawl khal kaihkhih an tuar a si.\n← Falam Baptist FBC zungpi kan sak thlang ding – Dr. Run Bik\nFalam ih Covid 19 mina pakhat in Damcakten Siizung suahsan +Tufang Falam Dinhmun →


India cozah cu Leitlun huap mipi hmai ah Mualpi a Pho - Falam Online Media\nIndia cozah cu Leitlun huap mipi hmai ah Mualpi a Pho\nApril 26, 2021 April 26, 2021 Ni Hnem Sung\t0 Comments\nDinglai India cozah cu Covid boruak ṭumkhat nakah rampi ukhruai ṭha zetin a ruataw ih, cuhnu, daithlang zetin a um cu Leitlun mipi hmai ah Covid ṭumhnih nakin mualpi a phoh.\nTu ah, cozah daithlan ruangah India ram cu nikhat pumhlum ih Leitlun huap Covid 19 karhcakbik ram ah a hung cang. A zonzon in ni 5 sung Covid karhcakbik world record a kai ban.\nIndia cozah in ṭumkhatnak Covid a deem hnu ah biaknak puai, election hrang lamzawhnak tivek zalen zetin a on. Cumicu, Covid ṭumkhat nakih rampi tlaksiatnak tungding sal lohli tumin hamṭamnak lungput thawn a tuahmi a si ih cumi ruangah tuvekin India mipi in an tuar mi a si tiah mithiamsang pawl in an sim.\nThe court asked the Centre as to why government was waiting till April 22 to implement the order “when the needy are dying due to the shortage of oxygen”.\n— HT Delhi (@htdelhi) April 21, 2021\nIndia ram ah Covid ṭumkhatnak a luarbik lai cu 2020 september ah a si ih nikhat hnu nikhat natnak a deem vivo. Nan, cozah thlahdahaw ruangah 2021, March hrawngin Covid ṭumhnihnak a ṭan ih April thla lai hrawng khan Covid nat nei vansang ah an kai.\nNikhat hnu nikhat Covid natnei an pung ih cozah Siizung ah mina enkolnakding hmunram a um nawn lo. Abikin Delhi ah natnei an pung cak ve cuang ih natdang thawn Siizung um cia besia tuklo cu Covid mina kian dingin inn lam ah an tlun ter thluh. Cuti cingin Covid mina umnak ding hai a deih lo ih private siizung le kum upa enkolnak nursing home tiang Covid Siizung ah an hmang.\nSiizung umnak colo ruangah le Covid mina besia hiip dingmi oxygen daihawlo ruangah mina pawl an thi cupco. Mina besia an tam tukih Delhi ah minute 4 dan in covid mina an thi.\nChin raltlan lak khalah Covid ruangih thi mino pakhat a um zo. Nat nei khal an tamzet zo ih nunnak hrang tiang phan sak um mina besia khal hnih-thum an um. Culai ah kohhran ṭhenkhat cu an khawm hramhram. Tuvek dinhmun ruangih Khawm ngamlo cu thlarau thazang mal tiah miṭhen in an ti ..???\nSiarcih : India ram ah Oxygen paam a tlung\nMithi urnak khal an daih awlo ih ur dingmi mithi cu a tlar in an tlar. Veng ṭhenkhat ah cu urnakding thing an daih awlo ruangah cawp le cilh in khuatlang mipi cawlh hahdamnak hrangih tuahmi “Park” sungta thingkung an hau. Cumicu veng kiangkap pawl in twitter ah an tar nasa ih India cozahpi a phuhrung awtuk ruangah le Covid boruak ih rampi an kai hruai dan soiselnak cu social media ah lang theilo dingin India twitter, Facebook hnaṭuan pawl hnen ah block dingin ca an kuat. Cumi thuthup online ah a puut cu India cozahpi a mualpho sinsin.\nIndia ordered Twitter, Facebook and Instagram to block about 100 social media posts criticizing its handling of the Covid-19 surge, sparking public anger https://t.co/XikNM3A8L9\nMina hiip ding Oxygen khal an daihaw loih Singapore ram ta vanzam thawn an phur rero zo. Ramdangdang khalin kuat belh dingin India cozah an tiam. India thawn ralaw zetmi China ram khalin India dinhmun besia tuk cu zoh men thei nawn loin ‘in siang cun kan lo bawm ding’ tiah India cozah hnen ah ca an kuat.\nUS, UK, Germany le ramdangdang khalin Siivai le a ṭul mi hmuahhmuah bawmnak pe dingin hmalaknak an nei rero.\nTlawngkai nikhat, April 26, rampumhuap covid case thar cu 352,991 a si ih mithi 2,812 an um. Cumicu, nizi 24 sung leitlun huap Covid karhcakbik record thar ninganak a si. Cukhalcu Cozah Official record a siih Siizung haideihlo le mithi urnak catbang loih meikhu a um ringring mi cun mithiam pawl thin a hring ter. Mithiam ṭhenkhat cun cozah record mi hnakih letkhat tam khal a si thei tiah an sim.\nTudinhmun ah India ram cu leitlun Covid 19 mina tambiknak US ram sangtu a si ih natnei 17.3 million hmuhsuah a si zo. Cumi ah 14.3 million damsal le 195K mithi an um ih nat karh cak dan rate ahcun US ram hnakin India ram a cak sawn.\n← Mindat Doawknak ah SAC ralkap 20 an thi zo (UPDATE)\nMindat boruak sosang, SAC ralkap hmai an nor vivo ih khuasung an neih thlang →\nNew York Leithuai Tlangleng colhnak hmunpi ah Kahawknak a suak